Konkurs za analizu tri pripovetke Laze K. Lazarevića u izdanju iz 1943. godine - Fenomeni\nAutor/ka: admin November 21, 2018\nU okviru upravo završenog seminara “Kako nastaje fašizam?” i svog dugogodišnjeg programa „Bibliotok“ KC Rex raspisuje konkurs za kraću analizu ratnog izdanja tri pripovetke Laze K. Lazarevića, iz 1943. godine (edicija Srpska knjiga). U pitanju su pripovetke „Prvi put s ocem na jutrenje“, „Školska ikona“ i „Na bunaru“. U vreme kada je u strogo cenzurisanoj i nacističkoj okupaciji prilagođenoj kulturnoj produkciji bilo teško na repertoaru Narodnog pozorišta videti kvalitetniju predstavu sa temom iz nacionalne istorije, ove tri pripovetke su po oceni tada nadležnih organa kvislinške vlasti zaslužile da budu objavljene kao posebno izdanje. Poznato je da se fašistička ideologija oslanjala i oslanja i na sebi svojstvenu interpretaciju i uzurpaciju sadržaja i poimanja tradicije, a posebno na motive idealizovanog naroda i nacije. Sa druge strane, teme susreta ili sukoba tradicije i modernosti čine sastavni deo svake kanonske nacionalne kulture. Sudeći po teorijskim istraživanjima (npr. Rastka Močnika u njegovoj poznatoj studiji „Koliko fašizma“), ekstremno desni korisnici i uzurpatori ovakvih tema često veruju da se njima koriste iz u suštini „dobrih i opravdanih“ razloga.\nAnaliza bi trebalo da preispita ovaj odnos u konkretnim istorijskim okolnostima a na pozadini širih kulturnih i političkih odnosa kanonske literature i nacionalne države tokom XX veka. Tekst koji bi na taj način trebao da analizira i „odgonetne“ kriterijume i motive i izdavača i cenzora, ne bi trebao da bude duži od 3 stranice (do 1800 karaktera po stranici).\nZa čitanje i analizu obavezno se koristi izdanje koje je u pitanju jer je moguće da je u njemu nešto drugačiji tekst pripovedaka nego u ranijim ili kasnijim izdanjima. Pdf izdanja se može skinuti sa sledećeg linka:\nTekstovi se mogu slati na adresu govorni.programi.rex@gmail.com sa subjektom “Konkurs” i naslovom teksta. Rad je u slobodnoj formi, mogu se koristiti i delovi postojećih radova i tekstova ukoliko odgovaraju temi i zadatku konkursa. Tekstovi bi, ukoliko uđu u uži izbor ili budu nagrađeni, po dogovoru sa autorima i autorkama mogli biti objavljeni na sajtu ili nekoj od publikacija KC Rex.\nTekstovi se mogu slati do 15. decembra 2018. godine\nkonkurs Kulturni centar Rex laza lazarević\nSto knjiga koje bi spasio Bela Hamvaš [Tema: Hamvaš]\nKonkursi\tKonkurs za dizajnere ”Young Balkan Designers…\nKonkursi\tKnjiževni konkurs „Andra Gavrilović 2018″…


Pavlović (Narodna stranka): Prodaja Instituta Jaroslav Černi da bi se pokrili koruptivni poslovi\nBeta 10. februara 2021. 16:25\nOdbornik Narodne stranke u Skupštini Beograda Miloš Pavlović izjavio je danas da je cilj prodaje Instituta za vodoprivredu „Jaroslav Černi“ firmi „Milenijum tim“, bliskoj ministru finansija Siniši Malom, legalizacija svih „nezakonitih i koruptivnih radnji“ na izgradnji metroa i stanova na Makiškom polju koje će biti „pokrivene mišljenjima i saglasnostima“ Instituta.\n„Suština prodaje je da Institut bude stavljen pod potpunu kontrolu privatnika bliskog čelnicima režima. Tako bi se lakše sprečile neprijatnosti u vezi s izdavanjem stručnih mišljenja i saglasnosti, pošto u Institutu radi 17 doktora nauka i 135 ljudi s visokom stručnom spremom koji nisu spremni da potpišu sve i svašta“, rekao je Pavlović u programu „Otvoreno“.\nPavlović je naveo da „Milenijum tim“ „prate kontroverze i koja je u Beogradu i Srbiji trgovinom uticajem dobijala koruptivne poslove koji predstavljaju visoku korupciju“.\n„Vlasnici Milenijum tima su Ivan Bošnjak i Stojan Vujko i oni su prvo bili bliski SPS-u, a nakon promene vlasti naslonili su se na Sinišu Malog i SNS“, rekao je on.\n„Milenijum tim“ izvodi radove u „Beogradu na vodi“, a dobio je i poslove izgradnje stanova za vojsku i policiju u Nišu i Vranju 2i to po 18 odsto većoj vrednosti od one koju je procenilo Ministarstvo. To su sve poslovi koji ukazuju na korupciju i povezanost te firme s Malim“, rekao je Pavlović.\n„Sada ‘Milenijum tim’ želi da stavi pod kontrolu Institut ‘Jaroslav Černi’, jer će dobiti poslove na izgradnji metroa i izgradnji stanova na Makiškom polju, pa će tako duplim pasom i kontrolom nad Institutom olakšati postupke u vezi s tim projektima i sebi omogućiti da brže dodju do finansijske korist“, rekao je on.\nNaveo je da „Milenijum tim“ godišnje ima prihod od 80 miliona evra, a od države je iz budžeta bespovratno dobio 10 miliona evra za gradnju objekata u Vranjskoj banji.\n„Zašto bi se 10 miliona evra narodnog novca dodeljivalo firmi koja očigledno ima dovoljno svojih sredstava da sprovede tu investiciju? Očigledno je reč o koruptivnom poslu“, smatra Pavlović.\nPredsednica Odborničke grupe Narodne stranke u Skupštini Beograda, Marina Lipovac Tanasković, rekla je da Institut za vodoprivredu „Jaroslav Černi“ izradjuje strateške planske dokumente i učestvuje u izradi zakona, a „država je rešila da netransparentno proda svojih 92 odsto vlasništva“.\n„Prodaja je loša strateška odluka, jer bi u takvu ustanovu trebalo da se ulaže i da joj se omogući da se razvija“, rekla je Marina Lipovac Tanasković.


Da li se skrivaju gubici u "Vodovodu"? - JUGPRESS\nU cilju usaglašavanja sa preporukama koje je dala Državna revizorska insitutcija 2014. godine, Skupština grada nije dalo saglasnost na odluku upravnog odbora JKP „Vodovod“ Leskovac o smanjenju kapitala radi pokrića gubitaka u poslovanju. Gubitak u iznosu od 204 miliona odnosi se na period od 2005. do 2010. godine, budući da tada nije pribavljena saglasnost lokalne samouprave.\nData je saglasnost na odluku nadzornog odbora ovog preduzeća kojom se odobrava prenos osnovnog sredstva – rezervoar pitke vode, JKP „Grdelica“, kao i na postupanje JKP „Vodovod“ po preporuci broj 21. Državne revizorske institucije, reč je o industrijskim kolektorima, vodositemu „Barje“ i magistralnom cevovodu od rezervoara u Vučju do fabrike u Porečju.\nNeboja Cakić, šef odgorničke grupe SDS, postavio je pitanje šta je bilo sa gubitkom „Vodovoda“ od 204 miliona dinara, budući da su odbornici na prošloj sednici dobili informaciju da je ovo javno komunalno preduzeće poslovalo sa dobitkom od 10 miliona dinara. Cakić je zaključio da se skrivaju gubici „Vodovoda“. Većina gubitaka nastala je u vremenu kada su preduzećem rukovodili ljudi koji su i sada na vlasti. Cakić je postavio pitanje zbog čega nikada nije rečeno ko je odgovoran za nastale gubitke.\nJelena Spirić, šefica odborničke grupe DS, postavila je pitanje zašto odbornici nisu dobijali izveštaje držane revizorske insitucije i koliki je iznos penala za nepostupanje po preporukama revizora.\nBratIsalav Prokopović iz DS-a zatražio je da odbornici dobiju informaciju o tome kakva je struktura gubitaka „Vodovoda“.\nŽivojin Stefanović, samnostalni odbornik, izneo je stav da su gubici nastali po osnovu povećanja vrednosti kapitala vodosistema „Barje“. To nije gubitak iz poslovanja , već po osnovu primene zakona, rekao je on. Sa ovom tvrdnjom nije se složio Cakić, koji smatra da su gubici iz poslovanja, jer povećanje vrednosti kapitala predstavlja dobitak, a ne gubitak.


Beogradska zima predstavljena u Banjaluci\nTanjug 17. decembra 2021. 13:15\nBANJALUKA – Turistička organizacija Beograda (TOB) predstavila je novogodišnji program manifestacije „Beogradska zima“ gostima hotela „Jelena“ u Banjaluci, a direktor te organizacije Miodrag Popović pozvao je goste iz Republike Srpske da tokom praznika posete prestonicu.\n„Beograd i Banjaluka neguju dugogodišnju tradiciju međusobne promocije i pomaganja u dovođenju turista. Očekujemo uzvratnu posetu Banjalučana tokom Dana Republike Srpske u Beogradu“, rekao je Miodrag Popović gostujući na ATV, saopštila je TOB.\nKako je najavljeno, proslavu Nove godine u Beogradu obeležiće koncerti ispred Doma Narodne skupštine 30. i 31. decembra na kojima nastupaju regionalne zvezde, a na prostoru Beograda na vodi posetioce uz koncert Gorana Bregovića očekuje se, dodaju, jedinstveni svetlosni spektakl i veliki vatromet.\n„Posle spektakularnog dočeka, Beograđani vas otvorenog srca čekaju 1. januara u ulici koja ovog dana od davne 1969. upravo to ime nosi, na tradicionalnoj manifestaciji Ulica otvorenog srca“, najavio je Popović i pozvao Banjalučane u Beograd za praznike.\nKako se navodi, samo nekoliko dana posle beogradske premijere, zvanice na događaju imale su priliku da uživaju u kamernoj kabaretskoj predstavi „Vodič kroz srpski mentalitet“.\nPredstavljanju manifestacije „Beogradska zima“ prisustvovali su zvaničnici i predstavnici gradske i republičke vlasti Republike Srpske, Ministarstva turizma RS, Konzulata Republike Srbije, turističkih organizacija i agencija, kulturnih institucija, kao i velikog broja medija.


ECO Design Studio Group | Unija Poslodavaca Srbije\nKompanija ECO Design Studio Group uspešno posluje već punih 20 godina, a svoje prve poslovne poduhvate obavlja u oblastima marketinga i advertajzinga.\nPrekretnica u poslovanju ECO Design Studio Group nastaje 2003. godine, kada firma svoju delatnost proširuje na TV produkciju, u okviru koje nastaje TV emisija o lepoti „Kozmo kozmetika”, a 2005. i TV emisija o kulturi stanovanja „Casa oaza”.\n2002. ECO Design kao marketing agencija za potrebe Udruženja kozmetičara organizuje sajam kozmetike, koji je po broju izlagača i posetilaca nadmašio sve do tada održane sajmove kozmetike.\n2006. ECO Design kreće samostalno u organizaciju sajma kozmetike „Dodir Pariza“ koji je pored bolonjskog Cosmoprofa i moskovskog Intercharma jedan od najvećih Beauty sajmova u Evropi. ,,Dodir Pariza” je internacionalnog karaktera i održava se dva puta godišnje, a po broju posetilaca i izlagača spada u tri najveća Beauty sajma u Evropi.\nTakođe, ECO Design osniva najveću online prodavnicu kozmetike i opreme za kozmetičke salone na Balkanu www.saloninfo.rs i tako postaje pionir u oblasti koja je na ovim prostorima još u povoju – on-line trgovina.\nKompanija je uvoznik i zvanični distributer medicinske, holističke kozmetike GERnetic International, a od nedavno je lansirala i prvi srpski profesionalni brend za negu kose pod nazivom Kosta Hair.\nPored fokusa na industriju lepote, 2018. godine Eco Design Studio Group “otvara vrata” Kulinara – HORECA online prodavnice koja se sastoji od premium delikatesa iz različitih delova sveta – od finih vina, sireva do suhomesnatih proizvoda i proizvoda od svežeg mesa.\nECO Design se posebno ponosi na 35. izdanje međunarodnog kongresa i sajma kozmetike, nege kose, estetike i zdravlja Dodir Pariza koji se umesto planiranog sajma u oktobru mesecu 2020. godine, realizovao u izmenjenom formatu – digitalno i virtuelno, i predstavljao je potpuno novo iskustvo inovativnog načina brzog povezivanja sa klijentima, kupcima i partnerima iz celog sveta.\nSvesni toga koliko su sajmovi, razmena informacija i predstavljanje noviteta važni segmenti za industriju lepote, kompanija se prilagodila novim životnim okolnostima i lansirala prvi digitalni i virtuelni sajam kozmetike na našim prostorima.\nECO Design Studio nam je poklonio svoje poverenje i radujemo se jednom novom saradnjom i savremenim pristupom u organizovanju manifestacija koje su od velikog značaja za poslodavce kroz inovativne modele promovisanja i plasiranja roba i usluga.


Vesti online / Vesti / Srbija / Protest Sindikata nauke: Žele više para i smenu Obradovića\n12:10 >> 12:43h\nViše od hiljadu članova Sindikata nauke Srbije blokiralo je saobraćaj kod Vlade Srbije u centru Beograda, tokom protesta na kojima zahtevaju više novca za rad, prestanak kašnjenja zarada i ostavku ministra prosvete i nauke Žarka Obradovića.\nViše od hiljadu članova Sindikata nauke Srbije blokiralo je saobraćaj kod Vlade Srbije u centru Beograda\nPredstavnici Sindikata su u vladi predali svoje zahteve premijeru Ivici Dačići i prvom potpredsedniku vlade Aleksandru Vučiću, nakon čega su nastavili protestnu šetnju do Ministarstva prosvete, nauke i tehnološkog razvoja, koje se nalazi pedesetak metara od zgrade vlade.\nRazlog za održavanje protesta je nedostatak stručnog i ozbiljnog odnosa države prema nauci, zbog čega je ugrožen opstanak nauke u Srbiji\n"Suština je u tome što nam nisu isplaćena sredstva za rad. To što primamo platu ne znači da smo naučnici, mi smo naučnici onog momenta kada možemo da radimo i kada postajemo pokretač ovog društva", rekao je agenciji Beta jedan od organizatora protesta, saradnik Instituta za fiziku Milovan Šuvakov.\nTo što primamo platu ne znači da smo naučnici, mi smo naučnici onog momenta kada možemo da radimo i kada postajemo pokretač ovog društva: Šuvakov\nPrema njegovim rečima, razlog za održavanje protesta je nedostatak stručnog i ozbiljnog odnosa države prema nauci, zbog čega je ugrožen opstanak nauke u Srbiji.\nUtorak 02.07.2013. 12:22\nOva Socijalisticka Partija Srbije je rame uz rame Demokratskoj Stranci, mozda cak i gori...Bajatovic, Mrkonjic, Obradovic, Toncev, Dacicevi sastanci sa misom bananom...o mama mia...


Jedinstvena lepota Fairmont Chateau Lake Louise hotela - Lux Life luksuzni portal: Moda, Stil, Trendovi, Kolekcije 2016...\nJedinstvena lepota Fairmont Chateau Lake Louise hotela\nSa jezerom ispred i Roki planinama iza sebe, Fairmont Chateau Lake Louise predstavlja nam sasvim drugačiju viziju luksuza...\nU ovom odmaralištu, uvek je sezona radosti, uživanja u dobroj hrani i piću, kao i odmoru koji nam je svima potreban. Ovaj slikoviti hotel nudi vam sobe u stilu devetnaestog veka, sa besprekornim pogledom na planine ili smaragdno jezero koji samo uveličavaju njegovu lepotu.\nSam hotel se nalazi usred Banf nacionalnog parka, pa ćete biti okruženi samo lepotom i ničim više. Svoje slobodno vreme ovde možete ispuniti različitim aktivnostima – pešačenjem, jahanjem konja, skijanjem ili snoubordingom.\nU zavisnosti od godišnjeg doba tokom kog posetite ovo mesto – Fairmont Chateau Lake Louise će se pobrinuti za vaše potrebe na drugačiji način. Pažnja koja je ovde posvećena detaljima zaista je neverovatna, što ćete primetiti u svakom delu svog boravka – od kombinovanja savršenog vina sa vrhunskim obrocima, pa sve do nekih ličnih hirova koje ste oduvek želeli da ostvarite.\nAko uzmemo u obzir pogled, koji evo već treći put pominjemo, verujemo da nećete imati razlog da se požalite na bilo šta dok ste ovde. Šta više, počećete da žalite kada dođe vreme za povratak kući.\nPROČITAJTE SLEDEĆI TEKST: Da li ste spremni da otkrijete Mongoliju?


Sa obeleÅ¾avanja MeÄ‘unarodnog dana nestalih lica u GraÄanici (Foto Kim)\n„Potpredsednik vladine Komisije za nestala lica trebalo bi da bude Srbin, kao i jedan član Komisije. Međutim, iako smo mi na to apelovali nekoliko puta, do dana današnjeg to nije izvršeno. Za ove 22 godine mi smo samo jednom imali našeg predstavnika Negovana Mavrića iz Velike Hoče, i on je tu bio veoma kratko“, kaže za RTV Kim Silvana Marinković, predstavnica Udruženja porodica kidnapovanih i nestalih.\nMarinkovićeva dodaje da su o potrebi imenovanja članova iz srpske zajednice već razgovarali sa predsednikom Komisije Adnanom Hotijem, ali da još uvek nema pozitivnog odgovora.\n„Verovatno njima nije u interesu da neko od nas bude tu. Vidite i sami šta se sve dešava na terenu, da mi apsolutno nismo upoznati sa svim iskopavanjima koja se dešavaju na terenu. Našem Uduženju bi značilo da imamo predstavnika u Komsiji za nestala lica, jer bi imali neke osnovne infomacije. Ovako mi neznamo šta se dešava, do informacija dolazimo jedino putem medija, a te informacije nekada nisu prave i potpune. Kada bi neko od nas bio tu onda bi bili mnogo više obavešteni“.\nPredsednik Komisije za nestala lica pri vladi Kosova Adnan Hoti nedavno je najavio nove pretrage terena u potrazi za masovnim grobnicama. Hoti, međutim, nije otkrio koja su to mesta. Srpska strana, odnosno Radna grupa za nestala lica i predsednik Komisije Vlade Srbije Veljko Odalović najavljivali su početak iskopavanja na Košarama.\n„Mi nemamo više informacija, a te lokacije se ne spominju samo u poslednje vreme, već godinama. Uvek se govori - „biće na proleće, a onda biće na jesen, sada su godišnji odmori“... Prođe jesen i samo se odugovlači, pogotovu sada kada je Specijalni sud počeo sa radom i kada su pojedini političari uhapšeni upravo zbog svega toga. Ako bi došlo do iskopavanja tih grobnica onda bi to bili direktni dokazi protiv njih u Specijalnom sudu. Tako da njima nije u interesu da se rade eshumacije u tim mestima“, kaže Silvana Marinković.


„Ne mogu da prihvatim uslove koje je vlada nametnula našoj agenciji koja radi besplatno 273 dana“, navodi se u saopštenju Veselinovića.\nSlovenački premijer Janeza Janše je uprkos upozorenjima iz Evropske unije zamrznuo finansijska sredstva agenciji STA, koju je opisao kao „nacionalnu sramotu“ jer smatra da je suviše kritična prema njemu.\nSlovenački Vrhovni sud naložio je konzervativnoj vladi da plati dug novinskoj agenciji.\nSTA je osnovana 1991. godine, kada je Slovenija napustila bivšu Jugoslaviju. Agencija obično prima državnu pomoć od dva miliona evra svake godine, ali za 2021. nije dobila ništa.\nJanez Janša Slovenija STA\n← Izdajnici crnogorstva i srpstva, tajni saradnici i Đukanovića i Vučića\nEU brine za slobodu medija u Sloveniji nakon ostavke direktora novinske agencije →


Opozicija protiv Veseljijeve platforme za dijalog sa Beogradom\nJul 16, 2018 12:16\n"Ne može se tražiti konsenzus bez iznošenja zahteva opozicije", kažu u opozicionim strankama i tvrde da je Tači neprihvatljiv za glavnog pregovarača.\nOpozicija dodaje da jednostrane platforme ne mogu da budu prihvaćene.\nPredsednik kosovske skupštine Kadri Veselji, predstavio je krajem prošle nedelje nacrt dokumenta čiji je cilj postizanje konsenzusa vlasti i opozicije za dijalog sa Beogradom.\nAnalitičari u Prištini kažu da platforma za dijalog ne bi trebalo da određuje osobe koje vode proces, već da istakne konture razgovora ili položaj Prištine u dijalogu.\nPrema analitičarima, ni vlada ni opozicione stranke nisu zainteresovane za postizanje konsenzusa o dijalogu sa Beogradom.\nPredsednik Skupštine Kadri Veseli, takođe predsednik Demokratske stranke Kosova, rekao je da će ovaj dokument pomoći postizanju konsenzusa.\nZa dva dana u Briselu će biti nastavljen dijalog Beograda i Prištine. Sa Tačijem u Brisel putovaće i predsednik skupštine Kadri Veselji, premijer Ramuš Haradinaj i potpredsednik vlade Fatmir Ljimaj, svi iz aktuelne vladajuće koalicije. Pridružiiće im se i ministar spoljnih poslova Bedžet Pacoli i ministar zadužen za dijasporu Dardan Gaši.\nPrištinska ekipa u navedenom sastavu, imaće sastanak sa visokom predstavnicom EU Federikom Mogerini, pred nastavak dijaloga, potvrđeno je iz kabineta kosovskog premijera.\nPredstavnici skupštine i vlade preneće Federiki Mogerini posvećenost prištinskih institucija za dijalog sa Beogradom, kao i spremnost i predanost da se u dijalog uključi opoziciju, sa ciljem stvaranja sveobuhvatnog tima, saopšteno je ranije iz kosovske vlade.\nOdluka o grupnom odlasku u Brisel, doneta je na sastancima institucionalnih i političkih predstavnika Albanaca u Prištini u četvrtak i petak.


Veće plate od 1. novembra a penzije od 1. januara - Ozon Media\nTo je najavio ministar finansija Siniša Mali na konferenciji za novinare posle sednice Socijalno-ekonomskog saveta, a prenosi RTS.\n„U narednih desetak dana, nakon dogovora sa MMF-om, izaći ćemo i s povećanjem plata, i to od 1. novembra ove godine. Biće i povećanje penzija od 1. januara 2020. po takozvanoj ‘švajcarskoj formuli'“, rekao je Mali.\n„Ni na koji način to ne ugrožava makroekonomsku stabilnost, ni funkcionisanje fonda. Ranije se PIO fond dotirao 52 odsto iz budžeta, a sada sa oko 20 odsto i ovo smanjenje doprinosa neće ugroziti njegovo funkcionisanje, nama je PIO fond u potpunosti stabilan“, dodao je ministar finansija, piše RTS.\n„Cilj nam je više investicija i bolji standard svih građana“, rekao je Đorđević i dodao da se nada da će i iduće godine biti novog povećanja minimalca, a sve u cilju da se dostigne minimalna potrošacka korpa, ali i da se ona prestigne.\nКako je dodao, Vlada nastoji da povećanje bude u skladu sa realnim osnovama.\n„Takođe, kurs je stabilan i ostvareno je realno povećanje bruto domaćeg proizvoda, što pokazuje da Srbija napreduje u svakom smislu“, rekao je Đorđević.\nJoš jedna medalja za mitrovačkog kuvara Mihajla Isakovića\nDo nove opreme putem KONKURSA


SportDC - Vesti - Reprezentacije - Pismo Marinka Umićevića Bilalu Šumanu\nPetak, 28.02.2020 19:55\n17.06.2019 Administrator DC\nRukometna reprezentacija Bosne i Hercegovine izborila je pravo nastupa na Evropskom šampionatu u januaru iduće godine. Upravni odbor Rukometnog saveza BiH želio je organizovati povodom toga svečani prijem, za igrače i stručni štab,ali su u bh reprezentaciji to odbili. Zbog toga se selektoru Bilalu Šumanu obratio pismom Maroinko Umićević, predsjedavajući RS BiH. Pismo prenosimo u potpunosti:\nPrije svega koristim priliku da Vama, igračima i članovima stručnog štaba reprezentacije čestitam na postignutim rezultatima i plasmanu na EHF EURO.\nKao predsjednik RSBIH kontaktiran sam u više navrata po pitanju dočeka rukometne reprezentacije BiH, sutra 17.06.2019, kako od strane medija, tako i od istinskih ljubitelja rukometa te osoba iz javnog života.\nSmatrao sam uz ostale članove UO, da je potrebno organizovati prigodan doček reprezentacije. Međutim, obavješten sam od strane gđe Čengić da ne želite da iko ispred RSBIH bude prisutan organizaciji sutrašnje proslave, te da je ista privatnog karaktera a za koju će troškove snositi Ministarstvo kulture i sporta Kantona Sarajevo na čelu sa gosp. Mirvadom Kurićem.\nS tim u vezi, slobodan sam Vas zamoliti, čak šta više, imam obavezu kao predsjednik RSBIH, da Vas zamolim za hitno obrazloženje ove Vaše odluke.\nSmatram da je ovaj saziv UORSBIH u svom mandatu učinio mnogo da stvori uslove za nesmetan rad i učešće u kvalifikacijama za plasman na Evropsko Prvenstvo 2020. godine.\nObavješten sam da je predviđen prijem sutra u 16:00 časova u Vladi, te o proslavi koja je kako mi je rečeno privatnog karaktera na kojoj ne želite prisustvo ikoga ispred UO RSBIH.\nIskreno sam neugodno iznenađen ovakvim Vašim stavom, smatram da postoje ljudi ispred UORSBIH koju su uložili svoje vrijeme i trud kako bi ovi momci uopšte bili u prilici da učestvuju u kvalifikacijama za EHF EURO, pri čemu je izvojedno više stotina hiljada konvertibilnih maraka. Ljudi zaduženi za aktivnosti muške seniorske reprezenacije su Vam apsolutno stajali na raspolaganju, bar koliko je meni to poznato.\nPrivatna proslava plasmana na EHF EURO je jedno, ipak poučeni ranijim iskustvima te činjenicom da će Ministarstvo kulture i sporta Kantona Sarajevo, na čelu sa Ministrom gosp.Kurićem, (koga iznimno cijenimo i koji je nekoliko puta stao uz reprezentaciju) platiti troškove muške rukometne reprezentacije BiH, a to nije učinjeno, te Vas molimo da nas obavijestite u pismenoj formi o tome ko će platiti troškove navedene „privatne proslave“. Svjedoci smo da se navedeno Ministarstvo već dva puta nudilo i obećalo (doduše Vama usmeno) da će pomoći i snositi kompletne troškove priprema i odigravanje utakmice BIH – BLR u Sarajevu 12.Juna, ali nijedan od Vaših usmenih dogovora sa Ministrom nije ispoštovan i izložio nas je dodatnim troškovima i stvorio nam dodatne probleme u organizaciji navedene utakmice, te narušio odnose sa Rukometnim savezom Bjelorusije i Evropskom rukometnom Federacijom jer smo tri puta mjenjali mjesto odigravanja navedene utakmice.\nOdlazak reprezentacije u Vladu i prijem, bez konsultacija sa UORSBIH ni po kojim kriterijima ne može biti u privatnoj režiji. Apsolutno smo za to da se odgovori na poziv bilo koje državne institucije ali nikako ne prihvatamo ovaj potez kao privatni.\nMolim Vas da mi hitno odgovorite na moje pismo i da mi date obrazloženje i razumne odgovore na naprijed postavljena pitanja.


Američki zvaničnici saopštili su da su ove cifre pokazatelj da ekonomija stagnira dok novi talas pandemije sve više steže potrošače i preduzeća.\nDanašnji podaci ministarstva za rad pokazuju da su poslodavci zaposlili otprilike sve radnike koje mogu sebi da dozvole, nakon što su na proleće otpustili više od 22 miliona, napominje agencija.\nTakođe, ovaj mesečni izveštaj, poslednji u mandatu predsednika Donalda Trampa, pokazuje da nacija ima 3 miliona manje radnih mesta nego što je imala četiri godine ranije.\nU ovom trenutku, s obzirom da potrošnja jedva da raste u poslednjih nekoliko meseci, većina kompanija ima malo podsticaja za zapošljavanje, a privreda i dalje ima 9,9 miliona radnih mesta manje nego što je imala pre nego to je počela pandemija pre skoro godinu dana.\nPoslednjih meseci, trgovce na malo posebno je pogodio pad potrošnje, ona je u decembru bila niža za šest odsto u poređenju sa pre godinu dana.\nPromet u restoranima takođe je opao, ove nedelje usluga u samim objektima pala je za 60 odsto u poređenju sa pre godinu dana, to je mnogo gore nego dva meseca ranije, kada je pad bio oko 35 odsto.\nMnogi ekonomisti, zajedno sa vladinim zvaničnicima koji kreiraju ekonomsku politiku u zemlji, misle da bi nakon sprovođenja vakcinacije protiv korona virusa, u drugoj polovini godine trebalo da dođe do većeg oporavka.\nOčekuje se da će dolazeća administracija Džoa Bajdena, zajedno sa Domom i Senatom koji su u potpunosti pod demokratskom kontrolom, uvesti programe za oporavak i mere za povećanje potrošnje koje bi mogle da ubrzaju rast novih zapošljavanja.\nPaket finansijske pomoći od 900 milijardi dolara koji je Kongres doneo prošlog meseca takođe bi trebalo da pomogne u oporavku, kažu ekonomisti.\nKasno u sredu, Goldman Saks je povećao svoju prognozu za ekonomski rast u zemlji ove godine na 6,4 odsto u odnosu na prethodnu procenu od 5,9 odsto.\nI ova optimistična korekcija se delimično zasniva na očekivanjima da će Bajdenova administracija uvesti više podsticaja za privredu, navodi agencija.


Bugarska: Promovisani novi ministri u Vladi Bojka Borissova\n“Prihvatamo ostavke Vladislava Goranova, Mladena Marinova i Emila Karanikolova, kao i ostavku Nikoline Angelove”, rekao je bugarski premijer Bojko Borisov u izjavi objavljenoj posle Saveta koalicije.\nOstavke su usledile za vreme žestokih antivladinih protesta u Sofiji i širom zemlje, na kojima se zahteva ostavka celokupne vlade, državnog tužioca Ivana Gečeva i fer izbori. Goranov, Mladenov i Karanikolov koordinatori GERB-a smatraju se bliskim stranci MRF, pa je pre nedelju dana odnjih zatraženo da podnesu ostavke. Ministarka turizma podnela je ostavku u trenutku kada je njen sektor u najgorem mogućem položaju, uglavnom zbog pandemije koronavirusa.\nDirektor Generalne direkcije nacionalne policije Hristo Terziiski preuzeće Ministarstvo unutrašnjih poslova.\nLachezar Borisov, koji je sada zamenik ministra finansija, sedeće na mestu Karanikolova.\nKiril Ananiev vraća se u Ministarstvo finansija da na mestu ministra zameni Vladislava Goranova.\nProfesor Kostadin Angelov, koji je direktor Aleksandrovske bolnice, biće postavljen za ministra zdravlja.\nPotpredsednica vlade Marijana Nikolova preuzeće resor turizma i biće ministarka i potpredsednica Vlade.\nMladen Marinov je sjajan oficir, ali je imao greške koje su kažnjene. Postupci policije tokom protesta, tačnije u Rosenetu, nisu bili tipični, komentarisao je premijer Borissov.\nKao razlog za smenu Emila Karanikolova, premijer je također istakao da želi da kontrola nad ekonomijom bude izuzetno stroga, posebno u raspodeli grantova.\nUlazak u bankarsku uniju veliki je finansijski uspjeh, kao i novac koji je dogovoren u Briselu. Bugarska taj nivo ne samo da održava, već i povećava, uprkos činjenici da se budžet EU smanjuje za 60 milijardi EUR, naglasio je Borissov.\nPremijer je rekao da je smenio ministra finansija Vladislava Goranova jer je kontrola Komisije za igre na sreću smanjena u poslednjih pet godina.\nBorissov je rekao da je nekoliko zamenika ministara juče otpušteno, ali nije precizirao ni ko su ni njihovi naslednici.\nPrema njegovim rečima, u državi vladavine zakona, gde postoje Ustav i izabrani organi, svako ima pravo na protest.\nTo je znak demokratije, rekao je Borissov.\n„Nastavićemo da radimo na davanju prioriteta programu upravljanja i iznećemo neke od prioriteta na kojima su Ujedinjeni Patrioti insistirali o prekovremenom radu. Oni su povezani sa demografijom, vezani su za njih i bugarske zajednice u inostranstvu“, komentarisao je potpredsednik Vlade i ministar odbrane Krasimir Karakačanov.\nKao što je bugarski premijer Bojko Borisov najavio u ponedeljak, biće objavljene nove ekonomske i socijalne mere za prevazilaženje posledica pandemije koronavirusa./ibna


Po svemu sudeći, u Berluti brendu cvetaju ruže. Uz kreativno vođstvo belgijskog dizajnera, slavni brend je postao must-have za svaki muški garderober. Zapravo, oni su sada uspeli da postignu savršeni balans između modernosti i nasleđa.\nBerluti je skoro lansirao kampanju za svoju pre-fall 2020 kolekciju. Fotografisana od strane Džulijena Martineza Leklerka, kampanja se fokusira na glavne elemente kolekcije, koja nam nudi mešavinu sartorijalnih elemenata i predmeta kreiranih od kože, dok su glavne zvezde cele priče cipele.\nU kampanji možemo videti modele Krega Šimirimana, Dena Duzea i Fernanda Lindeza, koji su otelotvorenje prefinjenog Berluti muškarca.


Železnjak: Rusija je uvek pomagala bratsku Srbiju i neće stajati po strani ni sada\nŽeleznjak: Rusija je uvek pomagala bratsku Srbiju i neće stajati po strani ni sada\nRusija je uvek pomagala bratsku Srbiju i te neće stajati po strani ni sada, kada je koronavirusna pandemija progutala sve zemlje, rekao je Sergej Železnjak, član Odbora za međunarodna pitanja Državne dume, u vezi sa informacijama da se srbsko rukovodstvo obratilo za pomoć u borbi protiv pandemije .\nRanije je Ministarstvo unutrašnjih poslova Srbije pozvalo Vladu da zatraži pomoć od Ruske Federacije u borbi protiv pandemije.\n"Rusija je uvek pomagala bratsku Srbiju. U teškim danima kada se pandemija koronavirusa proširila na sve zemlje, nećemo stajati po strani. Istovremeno, glavni zadatak ostaje život, zdravlje i bezbednost ruskih građana. Uveren sam da pomaganje stranim partnerima u borbi protiv širenja koronavirusa neće uticati na visok nivo ruske spremnosti da se suoči sa virusom unutar zemlje", rekao je Železnjak novinarima.\nKremlj: Pomoć tako važnoj, savezničkoj i bratskoj zemlji Srbiji neće proći bez dužne pažnjehttps://t.co/GAQP1WITVq\nOn je naglasio da se Rusija ponaša kao izuzetno odgovorna država, te da Ruska Federacija i dalje uspeva da obuzda negativni scenario razvoja situacije usljed pravovremeno preduzetih mera epidemiološke zaštite, te da je Rusija spremna da podeli svoje iskustvo sa drugim zemljama, te da već pomaže Italiji, Evropi koja je najviše pogođena.\n"Uoči samita G20, Rusija je predložila vrlo specifične mere, čije donošenje na globalnom nivou može povećati efikasnost borbe protiv pandemije i ublažiti njene posledice po stanovništvo i globalnu ekonomiju. Naši strani partneri moraju pokazati odgovornost i udružiti napore, ne samo na rečima već i u praksi, kao što naša država pokazuje", zaključio je Železnjak.\nNajnovije podatke o situaciji sa Covid-19 u celom svetu predstavljeni su na portalu worldometers.info.


MILAČIĆ UPOZORAVA: Da Milo prizna poraz ako izgubi, to je — naučna fantastika | Novosti.rs\nMILAČIĆ UPOZORAVA: Da Milo prizna poraz ako izgubi, to je — naučna fantastika\n20. 08. 2020. u 20:01\nSKORO je u maniru naučne fantastike da će Milo Đukanović, ukoliko vidi da gubi, izaći i reći — čestitam vam pobedu, ja idem u opoziciju.\nTo se u ovoj zemlji teško može očekivati i mi na to moramo da budemo spremni.\nOvo je u emisiji „Svet sa Sputnjikom“ rekao član opozicionog bloka Za budućnost Crne Gore Marko Milačić, poručujući da će se 30. avgusta na parlamentarnim izborima u Crnoj Gori videti — „ko je vjera, a ko nevjera“.\nKRIMINALNI SISTEM DPS-a: Pojavio se novi spisak lica sa tzv. Kosova u biračkom spisku Crne Gore\n17. 08. 2020. u 13:51\n13. 08. 2020. u 17:54\n11. 08. 2020. u 16:13\nDA LI JE OVO POKAZATELJ PADA MILA ĐUKANOVIĆA? Vlast u Crnoj Gori podržava manje od četvrtine glasača!\n11. 08. 2020. u 09:13\nPrema nedavno objavljenoj anketi CEDEM-a, DPS uživa podršku 35,3 odsto birača, dok bi najveći opozicioni blok Za budućnost Crne Gore mogao da dobije 24,7 odsto glasova. Predstojeći izbori najneizvesniji su do sada, a kampanja protiče u atmosferi nikad veće podeljenosti građana.\nMILO NEĆE PRIZNATI PORAZ\nPo mišljenju Milačića, ovi izbori su istorijski, jer se tiču ne samo politike i partija, već i odbrane bića Crne Gore.\nMilačić, lider Prave Crne Gore, koja uz DF, SNP, Radničku partiju i Ujedinjenu Crnu Goru čini blok Za budućnost Crne Gore, ističe da je važno da opozicija bude na visini istorijskog zadatka i da dâ sve od sebe ne samo da pobedi, već i da u maniru nenasilnog otpora i demokratskih tekovina odbrani svoju pobedu.\n„Crna Gora je nikad podeljenija, ali me raduje da je ona sada podeljena i u okviru DPS-a. Đukanović ne može da zna koliko njegovih glasača će odstupiti. Na svakom mestu možemo da čujemo svedočanstva ljudi iz sistema koji kažu — ovo im neće proći, ovo im neću oprostiti, a misle na progon sveštenstva i crkve“, kaže Milačić.\nOn dodaje da, koliko god koalicija Za budućnost Crne Gore bila na nivou, neće moći bez drugih političkih partija.\nKRUNI SE MOĆ DPS-A\nPolitički konsultant Vladimir Dobrosavljević ukazuje da iz jednog u drugi izborni ciklus postoji trend opadanja moći DPS-a.\n„DPS je svestan da nema većinu u odnosu na ostatak opozicije, ali u onih 13 odsto biračkog tela u kom se nalaze URA, SDP i SD, oni znaju da se nalazi odluka o budućoj vlasti i zato pokušavaju da birače usmere ne bi li glasali za nekog od njihovih potencijalnih koalicionih partnera“, objašnjava naš sagovornik.\nPrema rečima profesora Teološkog fakulteta Bogoljuba Šijakovića, tri najjača opoziciona bloka imaju dosta dodirnih tačaka.\n„I lista stranaka iz bloka Za budućnost Crne Gore, i demokrate, i URA imaju više nego dovoljno razloga da se udruže i izgrade normalno društvo međusobnog poštovanja i uvažavanja, društvo u kom će biti vladavina prava i vladavina morala“, smatra profesor.\nProfesor Šijaković smatra da je na predstojećim izborima najvažnije pitanje slobode, koja podrazumeva poštovanje svih prava — građanskih, verskih i socijalnih. On upozorava da je vlast donošenjem Zakona o slobodi veroispovesti prekršila ustav i osnovna ljudska prava, kao i da izbore u Crnoj Gori već tradicionalno prati niz nepravilnosti, čime se, smatra, obesmišljava pravo glasa.\n„Kakvo je to pravo glasa ako se uskraćuje onima koji su iz Crne Gore, a žive u Srbiji, a svima koji su iz Crne Gore, a žive drugde, to pravo glasa nije uzeto? Kakvo je to pravo glasa ako se desetine hiljada glasača uvozi? Dakle, obesmišljavaju se izbori i fundamentalna ljudska prava“, veruje Šijaković.\nANTIREKLAMA ZA VREDNOSTI ZAPADA\nNa pitanje o mogućem uticaju stranih centara moći na izbore, Vladimir Dobrosavljević ističe da je učešće stranaca uvek najvažnija nepoznata u svim balkanskim jednačinama. Činjenica je takođe, konstatuje on, da je Zapad decenijama tolerisao Mila Đukanovića i omogućavao mu da učvrsti vlast koja je sve samo ne uzor savremenih demokratija.\n„Ipak, sve ima rok trajanja i upotrebnu vrednost, do onog trenutka dok im je obavio najveći deo posla, geopolitički odvojio Crnu Goru od Srbije, postao glavna tačka za ekonomsko-bezbednosno-političko destabilizovanje Srbije, uveo zemlju u NATO, priznao Kosovo…“, navodi Dobrosavljević, dodajući da sada, međutim, Đukanović „postaje antireklama za vrednosti koje Zapad želi da proklamuje“.\nDobrosavljević smatra zato da Zapad već traži model kako da Crna Gora funkcioniše posle Đukanovića, ali da, s druge strane, Srbe i dalje percipira kao remetilački faktor.\nZbog toga je na svim strankama opozicije odgovornost da pokažu da je cilj promena stvaranje uzorne države sa poštovanjem građanskih prava, iskorenjivanje korupcije i dekriminalizacija bezbednosnih struktura i pravosuđa, dakle, uređenje države po svim modernim demokratskim standardima, zaključuje sagovornik Sputnjika.\nparlamentarni izbori u Crnoj Gori izbori u Crnoj Gori Marko MIlačić Milo Đukanović\n08. 08. 2020. u 17:20\nNAROD BESAN: Milo došao u Pljevlja, a građani ga dočekali sa ovim transparentima - OBEZBEĐENJE TRAŽILO DA SE SLIKE OBRIŠU\nRADNICI „Komunalnih usluga“ sa transparentom „gladni smo“ dočekali su danas predsednik Crne Gore i lider DPS-a Milo Đukanovića, ispred sedišta pljevaljske lokalne uprave.\n20. 08. 2020. u 16:36\nMITROPOLIT crnogorsko-primorski Amfilohije rekao je danas da je za ovaj trenutak najbitnije da svi Crnogorci izađu da glasaju na izborima, saopšteno je iz Mitropolije crnogorsko-primorske (MCP).\nOVO SU MILOVI FANTOMSKI BIRAČI: Objavljen spisak Albanaca sa KiM koji imaju dupla dokumenta\nKOALICIJA Za budućnost Crne Gore odgovorila je Ministarstvu unutrašnjih poslova Crne Gore porukom -ne srljajte dublje u kriminal – odgovaraćete!\n15. 08. 2020. u 13:31 >> 13:38\nMILOV AKTIVISTA OTKUPLJUJE LIČNE KARTE: Marko Milačić objavio snimak, pogledajte kako izgledaju mahinacije DPS-a\n15. 08. 2020. u 09:48\nKNEŽEVIĆ: Krivokapić "da vrati loptu" ili protesti u septembru!\nMILAN Knežvić, jedan od lidera Demokratskog fronta, saopštio je na sednici skupštinskog Odbora za bezbednost i odbranu, da će taj politički savez u septembru da izađe na proteste.\nREAGOVANJE DEMOKRATSKOG FRONTA: Krivokapić čini sve da Srbiju predstavi kao remetilački faktor\nDEMOKRATSKI front je ragovao na izjavu premijera Zdravka Krivokapića da su ekspozitura Srbije, te da Beograd podržava njih, a ne one koji su zaista na vlasti.\n23. 07. 2021. u 14:47\nRASPISANA POTERNICA ZA BEOGRAĐANINOM: Divljao ulicama Budve, pokosio šest pešaka, pa pobegao\nBUDVANSKA policija raspisala je poternicu za Beograđaninom L. B (20) koji je jedan sat iza ponoći divljao gradskim ulicama i pokosio šest pešaka.\n23. 07. 2021. u 12:24\nSKANDAL U CRNOJ GORI: Dritan Abazović šalje Vesnu Bratić na saslušanje!\nMINISTARKA prosvete Crne Gore Vesna Bratić biće kontrolno saslušana 30. jula pred Odborom za prosvetu.\n23. 07. 2021. u 12:19\nOD DANAS NOVE MERE: Ovim objektima se zabranjuje rad u Crnoj Gori\n23. 07. 2021. u 09:52


Poziv za volontere – Šesti međunarodni festival saksofona Belgrade SAXperience – Lepe Vesti\nPoziv za volontere – Šesti međunarodni festival saksofona Belgrade SAXperience\nŠesti međunarodni festival saksofona Belgrade SAXperience\nŠesti međunarodni festival saksofona – Belgrade SAXperience biće održan od 2. do 5. oktobra u Beogradu.\nObjavio urednik Dana Sep 16, 2019\nBudi volonter na Šestom međunarodnom festivalu saksofona – Belgrade SAXperience 2019.\nSvi koji žele da budu deo Belgrade SAXperience tima i svojim radom i organizacijom doprinesu uspešnoj realizaciji festivala mogu da se prijave do 15. septembra na [email protected]m . Potrebno je navesti ime i prezime, datum rođenja, broj telefona, kao i kratak opis prethodnog iskustva.\nVolonterski tim biće podeljen na 4 sektora:\nDomaćin na koncertima – aktivnosti u koncertnim dvoranama vezane za doček publike, od pregleda karata do usmeravanja i sprovođenja u festivalskom prostoru;\nDomaćin izvođača – briga o izvođačima za vreme njihovog boravka u Beogradu;\nOrganizacija – aktivnosti vezane za podršku tokom pripreme i realizacije pratećeg festivalskog programa;\nKoordinacija – aktivnosti vezane za organizaciju prostora i učesnika festivalskih radionica, kao i ostalog pratećeg programa festivala.\nFestival Belgrade SAXperience je do sada ugostio preko 50 najeminentnijih saksofonista iz 11 zemalja, inicirao 7 premijera i preko 40 koncerata. I ove godine na festivalu će nastupiti najznačajnija svetska i domaća imena saksofona koji će u toku festivala održati i svoje majstorske radionice.\nBelgrade SAXperience je specifičan po tome što prati savremene tokove i nastoji da dopre do najširih slojeva publike, pa tako osim klasičnih koncerata u najvažnijim beogradskim dvoranama, publika ima priliku da prisustvuje dnevnim nastupima najmlađih saksofonista na otvorenom i večernjim klupskim svirkama sa popularnim repertoarom za saksofon. Pored bogatog programa f festival inicira i premijere domaćih kompozicija i uspostavlja i razvija međunarodnu saradnju naših umetnika.\nViše na http://belgradesaxperience.com\nBelgrade SAXperiencebeogradDesavanjaKulturaMuzikaOmladinaPoziv za volonteresrbija


Izdat milioniti biometrijski pasoš BiH - Visokoin.com\nIzdat milioniti biometrijski pasoš BiH\nAgencija za identifikacione dokumente, evidenciju i razmjenu podataka BiH danas je odštampala milioniti biometrijski pasoš. Od 15. oktobra 2009. godine, od kada je u BiH počelo izdavanje biometrijskih pasoša, u kantonalnim ministarstvima unutrašnjih poslova, MUP-u Republike Srpske, Brčko distriktu, te diplomatsko-konzularnoj mreži, do danas je podneseno ukupno 1.022. 811 zahtjev za izdavanje ovih pasoša, prenosi Srna.\nGrađani BiH od 15. decembra prošle godine sa biometrijskim pasošima bez viza mogu putovati po zemljama Šengena, podsjećaju iz Agencije.\nIz ove agencije ističu da je cijeli proces, osim izmjena više od 35 zakonskih i podzakonskih akata, podrazumijevao i uvezivanje svih matičnih ureda kako bi se između nadležnih organa nesmetano i efikasno vršila elektronska provjera podataka potrebnih za izdavanje putnih isprava.\nTo je bio jedan od osnovnih uslova za sigurno funkcionisanje lanca institucija koje učestvuju u procesu izdavanja ličnih dokumenata u BiH.


eTurista od aprila u punoj primeni - Užicka Republika Press\nCentralni informacioni sistem eTurista trenutno je u pilot fazi i testiraju ga jedinice lokalne samouprave u Beogradu, Novom Sadu, Nišu, Zlatiboru, Vrnjačkoj Banji i Sokobanji, a njegova puna primena u celoj Srbiji, očekuje se u aprilu mesecu 2020. godine, navedeno je za Tanjug u resornom ministarstvu. Ovaj sistem za prijavu i odjavu turista, objedinjavaće sve podatke o ugostiteljskim objektima za smeštaj i ugostiteljima, i tako olakšavati poslovanje.\nNjihova zakonska obaveza je da evidentiraju goste i da prijavljuju MUP-u, a sada će to raditi elektronski, posredstvom eTuriste sa bilo kog uređaja povezanim na internet. Osim jednostavnijeg prijavljivanja domaćih i stranih turista, biće omogućeno i direktno obračunavanje boravišne takse, a ugostitelji će imati i mogućnost onlajn podnošenja zahteva za kategorizaciju, kao i mnoge druge olakšice – kazu u Ministarstvu trgovine, turizma i telekomunikacija.\nZahvaljujući radu eTuriste imaćemo realniju sliku o stvarnom broju turista u našoj zemlji i njihovim karakteristikama, što će nam omogućiti da kreiramo adekvatniju ponudu za njih – ističu u ministarstvu. Takođe, znaće se stvarni doprinos turizma BDP-u, što direktno utiče i na povećanje sredstava koje država izdvaja za razvoj turizma, a s obzirom da siva ekonomija predstavlja jedan od najvećih problema sa kojima se suočava turistička privreda u Srbiji.\nProcena stručne javnosti je da se minimum 30 – 40% ugostiteljske delatnosti koju obavljaju fizička lica realizuje u sivoj zoni, a stanje na tržištu ukazuje da je taj procenat još veći. Kontrole su konstantne, jer su novi propisi na snazi još od marta 2019. godine, objašnjavaju u ministarstvu. Svi ugostitelji koji pružaju uslugu smeštaja, do sada je trebalo da završe postupak kategorizacije ili evidentiranja, kažu u Ministarstvu.\nUgostitelji koji pružaju uslugu smeštaja u ugostiteljskom objektu tipa kuća, apartman, soba i seosko turističko domaćinstvo moraju fizički podneti zahtev za kategorizaciju u lokalnim samoupravama. Isti postupak moraju da primene i ugostitelji koji nemaju obavezu kategorizacije svojih objekata, ali imaju obavezu evidentiranja objekta u jedinci lokalne samouprave. To su objekti poput hostela, prenoćišta, konačišta, botela, hanova, konaka, etno kuća, lovačkih domova, kuća i koliba, salaša, vila i drugi koji prvi put imaju obavezu evidenitaranja.\nObavezu kategorizacije imaju i hoteli, moteli, turistička naselja, kampovi, pansioni, ali kod ministarstva nadležnog za turizam. Kontrole će vremenom biti sve intenzivnije, a kazne za neispunjavanje ovih zakonskih dužnosti kreću se od 150 do 800 hiljada dinara.


Predstavljanje projekta „ONAsnaživanje” i somborske “Dobre bašte” | Fond B92\nDobra bašta, Sombor 8. maj 2015.\nU okviru somborske sigurne kuće, uz podršku UNTF (UN Trust Fund to End Violence Against Women), uvodena je nova usluga - ekonomsko osnaživanje žena koje su preživele nasilje. U tom cilju osnovana je „Dobra bašta“, socijalno preduzeće koje će se baviti proizvodnjom povrća po organskim principima. Plastenici „Dobre bašte“ predstavljaju svojevrstan trening centar organske proizvodnje za žene koje odluče da se bave ovom vrstom proizvodnje. Za ostale korisnice kod kojih postoji potreba za ekonomskim osnaživanjem, organizovaće se niz specifičnih treninga koji mogu da im pomognu u njihovom samozapošljavanju. Profit „Dobre bašte“ trajno će se koristiti za finansiranje nove usluge sigurne kuće. Ideja je da se omogući i kontinuirana ponuda treninga za šticenice kuće i druge korisnice Centra za socijalni rad za ekonomsko osnaživanje/osamostaljivanje kako bi izašle iz kruga fizičkog ili ekonomskog nasilja i/ili samo iz siromaštva, pokrenule svoje male biznise, bilo da su to bašte koje ce se umrežiti i koristiti prodajnu mrežu "Dobre bašte", bilo da je kakav drugi mali biznis u pitanju.\nZnačaj „Dobre bašte“ leži i u činjenici da će se njen profit trajno koristiti za dalje finansiranje ove nove usluge sigurne kuće. Bašta je već imala jednu sadnju i berbu (salate i luka) i Somborci su imali prilike da kupe povrće proizvedeno po organskim principima na somborskoj zelenoj pijaci "U lancima", gde se nalazi stalna tezga "Dobre bašte".\n- Jedna od tri sigurne kuće biće izgrađena na severoistoku Vojvodine i po jedna na istoku i zapadu Srbije, u narednom periodu. Ti projekti su, već ušli u akcioni plan Koordinacionog tela za ovu godinu. Najvažije je da se žene, žrtve porodičnog nasilja, tokom boravka u sigurnim kućama osnaže kako bi mogle da nastave normalan život u budućnosti. Mogu da najavim i da će u toku ove godine biti uveden i SOS telefon za osobe žrtve porodičnog nasilja. U prethodnom periodu, realizacijom projekta sigurnih kuća mnogo više su se bavili fondovi, poput Fonda B92, koji je pomogao izgradnju Sigurne kuće u Somboru, nego država. Ali to će se promeniti. Ubuduće ćemo raditi zajedno i država će pomoći realizaciju projekata sigurnih kuća, rekla je ovom prilikom Zorana Mihajlović, potpredsednica Vlade Srbije.\n- Onasnaživanje je, na svaki način, inovativni projekat. Prvi rezultati projekta su ohrabrujući. Naša ideja je da projekat proširimo na sve sigurne kuće i tako sistemski i dugoročno pomognemo ekonomsko osnaživanje žena koje su preživele nasilje, izjavio je Veran Matić, predsednik Upravnog odbora Fonda B92.\nProjekat Fonda B92 "Onasnaživanje" započeo je u decembru 2013. i trajaće do kraja novembra 2015. godine. Sprovodi se u partnerstvu Fonda B92, Centra za socijalni rad Sombor i Smart Kolektiva. Finansiran je od strane Ujedinjenih nacija kroz UN Trust Fund i UN Women program, a veliku podršku projektu dali su grad Sombor, Pokrajinski sekretarijat za poljoprivredu, vodoprivredu i šumarstvo i Pokrajinski sekretarijat za privredu, zapošljavanje i ravnopravnost polova, koji je i finansirao samu izgradnju sigurne kuće u Somboru pre pet godina. Suosnivači udruženja Dobra bašta su, pored Fonda B92, su dva somborska udruženja: Udruženje žena “Udahni zivot” i Udruženje građana “Somborska inicijativa”.


Protesti novinara u BiH: Juče u Banjaluci, danas u Sarajevu\nUdruženje novinara Bosne i Hercegovine organizovalo je danas u Sarajevu protestno okupljanje, sa koga je nadležnima upućen poziv da napade na novinare definišu kao krivična dela i da ih kao takve i procesuiraju.\nProtesti novinara započeli su juče u Banjaluci i danas u Sarajevu\nKonferencija za novinare i okupljanje novinara organizovano je u znak protesta protiv učestalih krššenja medijskih slobodna i ugrožžavanja sigurnosti novinara u BiH, kao i zbog uključenosti javnih službenika i visokopozicioniranih političara u napade na novinare koji, najčešće, prolaze bez ikakvih reakcija policijskih i pravosudnih institucija, prenela je agencija Fena.\nKako je na skupu rečeno, protestna okupljanja novinara, koja su počela juče u Banjaluci i nastavljena u Sarajevu i drugim gradovima, najava su 2015. kao "godine borbe za slobodu medija i prava novinara u BiH", tokom koje će se pokrenuti ošštriji javni pritisci i pravni postupci protiv odgovornih za (ne)preduzimanje efikasnijih mera zaštite slobode izražžavanja.\nIstaknuto je da su fizički napadi na novinare, oduzimanje i unišštavanje njihove opreme krivična dela, a ne prekrššaji kako se najčešće tretiraju.\nPredstavnici internet portala Klix.ba kazali su da su uputili tužžbu protiv nadležžnih zbog nedavnog upada u njihove prostorije i uzimanja vredne opreme. Klix.ba objavio je snimak razgovora premijerke Republike Srpske ŽŽeljke Cvijanović i nepoznatih osoba o navodnoj kupovini glasova poslanika u skupšštini RS-a.\nOsim upada u prostorije portala Klix.ba, od 2006. godine zabeležženo je 400 slučajeva krššenja slobode izražžavanja i individualnih prava novinara, od kojih su neki fizički napadi na novinarske ekipe BNTV i TVSA, sudska zabrana objavljivanja informacija za FTV, uskraćivanje akreditacije novinarima BN televizije za ulazak u Palatu predsednika RS-a i verbalni napad na urednike portala Tačno.net.\nSa skupa je upućen poziv udružženjima novinara u BiH da se ujedine u borbi za svoja prava kako bi se naterali odgovori da pošštuju postojeće zakone i da se novinarima dozvoli da rade.\nOBOREN REKORD Evo koliko će novinara izveštavati sa Putinove godišnje konferencije\nSlobodno-i-hrabro Novinari treba da se ujedine i izbore za slobodu stampe, ali odgovorne stampe, a ne da zloupotrebe pravo govora izmisljanjem i laganjem. Proleteri svih zemalja se nikada nisu uspeli ujediniti, a ni Amerika ni Engleska neće biti zemlje proleterske, ali su se papci svih zemalja uspeli ujediniti, jer njih koz njihov život nose iste životne vrijednosti, ako se vriednostima to što ih vodi uopšte može nazvati. Korak jednostavnog hrabrog čoveka jeste ne učestvovati u laži, ne podržavati lažne činove! Neka laž uđe u svet, neka i zavlada njime – ali ne uz moju pomoć.\nDada A kada ce u Srbiji da se pobune zbog cenzure, ili je lakse cenzurisati ovaj moj komentar?


Nacionalni saveti će i dalje imati svoje medije | Hlas ljudu\n„Nacionalni saveti manjina moći će od 1. jula da osnuju svoje medije nakon prestanka finansiranja iz budžeta lokalnih samouprava,“ izjavio je državni sekretar Ministarstva kulture i informisanja Saša Mirković na sastanku posvećenom primeni novih medijskih zakona koje se održalo u Nišu.\n„Zakonom o javnom informisanju se predviđa da nacionalni saveti manjina mogu formirati svoje medije kroz fondacije. Finansiranje tih medija se neće sprovoditi projektnim finansiranjem, već će se obavljati posebnim kanalima u skladu sa Zakonom o zaštiti prava i sloboda nacionalnih manjina,“ rekao je Mirković.\nIstakao je da će mediji su već osnovani od strane nacionalnih saveta manjina funkcionisati kao i do sada i da je interesovanje za osnivanje vlastitog medija za sada izrazio samo Nacionalni savet Albanaca.\nŠto se tiče privatizacije medija sektretar Mirković je kazao da je Ministarstvo kulture i informisanja u stalnom kontaktu s Ministarstvom rada, u cilju pronalaska rešenja za višak zaposlenih u medijima, kojima predstoji privatizacija. Početkom godine Vlada Srbije je usvojila preporuke za rešenje ovog problema, ali kako je rekao, o detaljima za sada ne može da govori. Prema njegovim rečima mediji koji u prvoj polovini ove godine ne mogu konkurisati za projektna sredstva, jer nisu privatizovani, moći će to da učine u drugoj polovini godine.\nTAGOVI: privatizacijaSaša MirkovićZakon o javnom informisanju i medijima


Izvor: RTS, 13.Dec.2019, 10:18\nEvropski lideri na samitu u Briselu dogovorili su se da produže ekonomske sankcije Rusiji za još šest meseci, odnosno do kraja jula 2020. godine. Gruško: Produženje snakcija Rusiji šteti ekonomiji EU.\nEvropska unija je prvi put uvela sankcije Rusiji >> Pročitaj celu vest na sajtu RTS << posle pripajanja Krima 2014. godine.\nOdluka o produženju sankcija doneta je juče na samitu u Briselu, a nekoliko dana posle sastanka Normandijske četvorke u Parizu, navodi Rojters, pozivajući se na četiri diplomatska izvora.\nPolitika sankcija Evropske unije prema Rusiji nastavlja da šteti ekonomiji EU, izjavio je zamenik ruskog ministra spoljnih poslova Aleksander Gruško.\n"Oni produžuju (sankcije) na svakih šest meseci. Iskreno govoreći nismo očekivali ništa drugačije. Oni i dalje štete sopstvenoj ekonomiji", rekao je Gruško, komentarišući relevantnu odluku EU, preneo je Tas.\nLideri Rusije i Ukrajine, Vladimir Putin i Volodimir Zelenski, dogovorili su se u Parizu o razmeni preostalih zatvorenika iz sukoba u istočnoj Ukrajini do kraja godine, ali ne i o statusu te oblasti, o čemu bi trebalo da razgovaraju na narednom sastanku za četiri meseca.\nEvropski lideri su se dogovorili i o zajedničkom cilju da Evropa do 2050. godine bude prvi klimatski neutralni kontinent na svetu, a danas nastavljaju poslednji samit u 2019. godini.\nBRISEL - Evropski lideri na samitu u Briselu dogovorili su se da produže ekonomske sankcije Rusiji za još šest mjeseci, odnosno do kraja jula 2020. godine.


GOMEX : Šešir nakrivi, lakše se živi - Obeležen Međunarodni dan dece obolele od raka\nPuštanjem par stotina zelenih balona za natpisom "I ja se borim" i znakom NURDOR-a, u sredu 15. februara tačno u 13 sati u centru Zrenjanina obeležen je Međunarodni dan dece obolele od raka.\nProgram je započeo tačno u podne u prisustvu roditelja, volontera i prijatelja Udruženja, a NURDOR je u okviru kampanje "I ja se borim" predstavio novu akciju "Stare stvari za novu nadu". Građani su slanjem SMS poruke na broj 1150 donirali po 100 dinara za nastavak druge faze izgradnje dečjeg hemato – onkološkog odeljenja u Nišu.\nNa Trgu ispred Gradske narodne biblioteke priređen je i prigodan program u kojem su učestvovali najmlađi članovi KUD "Đerđef" iz Zrenjanina, zatim zrenjaninska ženska pevačka grupa "Seferini", kao i Nemanja Stojšić, muzičar koji je nedavno imao zapažen nastup u šou programu "Ja imam talenat", Klovnica Didi i drugi.\nKampanja "I ja se borim", koju je Nacionalno udruženje roditelja dece obolele od raka započelo 2016. godine, za cilj ima podizanje svesti javnosti o malignim oboljenjima kod dece. Statistika pokazuje da u Srbiji svakog dana jedno dete oboli, a svake nedelje jedno dete umre od raka.


Docus - Usluge\nSredjivanje i obrada dokumenata\nFizičko sredjivanje dokumentacije je početna faza priprema za kvalitetnu digitalizaciju dokumentacije. U ovoj fazi kreira se lista kategorija registraturskog materijala uz definisane rokove čuvanja. To je polazni document za kreiranje arhivske knjige koja definiše pripadnost I količinu kompletne arhive. Nakon uspešne pripreme dokumentacije, postižemo maksimalnu brzinu skeniranja dokumentacije.\nNa ovaj način kreirana elektronska dokumenta se uz korišćenje naše aplikacije DocART, indeksiraju i unose u bazu podataka sa atributima koji omogućuju lako pretraživanje.\nSkeniranje i digitalizaciju poslovne dokumentacije vršimo u našem sken centru ili na lokaciji klijenta. Skenirana poslovna dokumentacija omogućuje brži pristup poslovnoj dokumentaciji uz dodatnu zaštitu ovako sačuvanih dokumenata.\nKorišćenjem profesionalnih dokument skenera, postižemo visok kvalitet izlaznih fajlova. Zavisno od kvaliteta ulazne dokumentacije, standardni deo procedure skeniranja je obrada izlaznih rezultata skeniranja, kako bi smo postigli što efektivniji i kvalitetniji rezultat skeniranja.\nSkeniranje tehničke dokumentacije\nU svom sken centru, posedujemo opremu za skeniranje tehničke dokumentacije formata do A0, neograničene dužine. Zavisno od kvaliteta ulazne dokumentacije, određujemo način skeniranja, korišćenjem zaštitnih folija ili bez. Ovako kreirani fajlovi, u zavisnosti od rezolucije (do 1200dpi) mogu biti gigantskih veličina, te o tome svakako treba voditi računa u fazi smeštaja i korišćenja.\nSkeniranje knjiga velikog formata\nOva vrsta dokumentacije se skenira na specijalnim skenerima za knjige. Za ovu vrstu skeniranja koristimo profesionalne ZEUTSCHEL skenere, koji nam omogućuju izuzetan kvalitet skeniranog materijala.\nZbog same specifičnosti knjiga koje skeniramo, neophodno je pažljivo rukovanje, posebno za slučajeve starijih knjiga. Sama konstrukcija ovakvih skenera, omogućuje bezbedno skeniranje, jer se proces skeniranja obavlja sa skenerom koji nema fizičko kontakt sa materijalom koji se skenira.\nSkeniranje rendgenskih snimaka\nSkeniranjem rendgenskih slika, zaokružujemo našu ponudu. Za sve zdravstvene ustanove, nudimo uslugu skeniranja rendgenskih materijala.Ovako dobijeni elektronski fajlovi pružaju novu dimenziju zdravstvenim radnicima za dodatne analize snimanog materijala.\nZa ovako dobijene digitalizovane materijale, nudimo mogućnost povezivanja sa pripadajućim podacima o pacijentu.\nOCR proces kao takav, vrši prepoznavanje i konverziju grafičkih formata skenirane dokumentacije u prepoznatljive reči/tekst, kasnije dostupan za pretraživanje. Ovaj proces obavljamo izborom čitave grupe skenirane dokumentacije. U zavisnosti od kvaliteta ulaznih originalnih dokumenata (pisaća mašina, rukopis, matrični štampač, laserski štampač) postiže se manji ili veći stepen prepoznatljivosti originalnog dokumenta. Ovako dobijene rezultate, ubacujemo u našu DocART bazu podataka, radi pretrage elektronske arhive prema unutrašnjem sadržaju.\nUkoliko ste zainteresovani za našu ponudu, popunite obrazac.\nObrazac za uslugu skeniranja\nIme i prezime: Unesite ime i prezime!\nUsluge skeniranja: Sredjivanje i obrada dokumenata


Usvojen plan reorganizacije pirotskog "Tigra" - juGmedia\nUsvojen plan reorganizacije pirotskog „Tigra“\nPIROT – Odlukom Privrednog suda u Nišu Kompaniji “Tigar AD“ iz Pirota usvojen je Unapred pripremljeni plan reorganizacije (UPPR).\nUsvajanjem UPPR-a kompanija će u narednih 7 godina poslovati u skladu sa odredbama ovog plana čime je potvrđena stabilizacija poslovanja, očuvanje radnih mesta i pre svega, dalji poslovni razvoj.\nPlan i ključne pokazatelje poslovanja u prethodnom periodu i planove rada za naredni period, rukovodstvo “Tigra“ prezentovaće u petak, 26. septembra na konferenciji za novinare u Privrednoj komori u Beogradu.\nNa konferenciji ce govoriti generalni direktor “Tigra“ Nebojša Đenadić i direktor razvoja komplementarnih programa Srdjan Stojanović\n“.Tigar ad “posluje kao otvoreno akcionarsko društvo kotirano na Beogradskoj berzi. Primenjuje principe korporativnog upravljanja i međunarodne računovodstvene standarde. Kompanija nudi kvalitetne proizvode koji odgovaraju standardima EU i SAD i ispunjava uslove Svetske banke i EU u oblasti zaštite životne sredine.\nBivši radnici propalih društvenih niških firmi koji zahtevaju isplatu zaostalih plata, posle skoro čitave decenije protesta ispred Gradske kuće petkom,…\nSmejurija i tragikomedija :\n26.09.2014. u 01:53\nOva desavanja u „1 maju“ i „Tigru ad“ su rezultat privrednog ambijenta za koji su vinovnici nagradjeni.


VEBER: „Parlament da se pozabavi kadrom u pravosuđu“ – Portal Luca\nVEBER: „Parlament da se pozabavi kadrom u pravosuđu“\nSve političke snage u Crnoj Gori sada treba da zauzmu konstruktivan stav i započnu politički dijalog usmjeren na rezultate kako bi se smanjila polarizacija na političkoj sceni. Parlament bi konačno trebao da se, bez daljeg odlaganja, pozabavi otvorenim kadrovskim pitanjima u pravosuđu, u transparentnom, odlučnom i inkluzivnom dijalogu. U suprotnom, neće biti napretka u procesu pridruživanja EU, kazao je u izjavi za Pobjedu ambasador Njemačke u Crnoj Gori dr Robret Veber\nIstiče da Izvještaj Evropske komisije govori sam za sebe i ne zahtijeva nikakav dalji komentar.\n“Takođe, sada nije vrijeme da se bavimo odnosima Njemačke i Crne Gore, obzirom da formiranje vlade u Njemačkoj još nije okončano, a Vlada Crne Gore je još uvijek u krizi. Umjesto toga, sve političke snage u Crnoj Gori sada treba da zauzmu konstruktivan stav i započnu politički dijalog usmjeren na rezultate kako bi se smanjila polarizacija na političkoj sceni. Parlament bi konačno trebao da se, bez daljeg odlaganja, pozabavi otvorenim kadrovskim pitanjima u pravosuđu, u transparentnom, odlučnom i inkluzivnom dijalogu. U suprotnom, neće biti napretka u procesu pridruživanja EU”, zaključio je Veber.\nSlične poruke je Crna Gora dobila iz Brisela u Izvještaju Evropske komisije koji je objavljen 17. oktobra. U pogledu političkih kriterijuma izvještajni period u Crnoj Gori obilježile su tenzije i nepovjerenje među političkim akterima.\nDuboka polarizacija između nove vladajuće većine i opozicije trajala je tokom 2020. godine i pojačala se u postizbornom periodu. Uzavreli odnosi i nepovjerenje podstakli su česte eskalacije i dodatno pogoršali političke podjele, uključujući i unutar vladajuće većine.\nParlamentarni izbori rezultirali su promjenom vladajuće koalicije, promijenili su dinamiku među državnim organima i pokazali potrebu da se pronađe ravnoteža u novom političkom okruženju, uključujući i pitanja koja se tiču vjerskih zajednica i etničke pripadnosti, koja je dominirala političkom agendom tokom izvještajnog perioda.\nTrvenje između izvršne i zakonodavne vlasti usporilo je reformski rad. U decembru 2020. godine Skupština je izabrala 42. Vladu Crne Gore, broj ministarstava je značajno smanjen. To je prva Vlada u Crnoj Gori sastavljena uglavnom od stručnjaka koji nisu politički povezani.\nNedostatak konstruktivnog angažovanja svih parlamentarnih aktera spriječio je smislen politički dijalog, dodatno polarizujući političku sliku.\nBojkot plenarnih sjednica od strane većine poslanika, opozicije i vladajuće većine, izazvao je obustavu odlučivanja u parlamentu 2021. godine, iako je parlament poboljšao transparentnost rada, komunicirajući sa javnošću i pojačao svoju zakonodavnu i nadzornu ulogu u cjelini.\nO novom sastavu Vlade navodi se kako je to prva Vlada stručnjaka u Crnoj Gori, te da je samo na mjestu potpredsjednika Vlade lider političke stranke. Napominje se kako neka ključna ministarstva nisu pokazala dovoljno posvećenosti i konstruktivnog angažmana u procesu pristupanja EU pod novim rukovodstvom.\nCrna Gora je, konstatuje Brisel, umjereno pripremljena za reformu javne uprave. Promjena Vlade i parlamentarne većine ozbiljno je pogodila državnu službu: štaviše, nedavna reorganizacija javne uprave dovela je do značajnih promjena osoblja, uključujući i one na višim nivoima, ugrožavajući tako kapacitet Crne Gore da zadrži iskusno osoblje u pitanjima vezanim za proces pristupanja Uniji.\nPotrebna je snažna politička volja za efikasnu depolitizaciju javnog servisa, optimizaciju državne uprave i primjenu upravljačke odgovornosti, pravosuđa i osnovnih prava i postigao je ograničen napredak u cjelini, sa ograničenim rezultatima u pogledu odgovornosti.\nU Izvještaju se naglašava da nije postignut napredak u oblasti pravosuđa, a implementacija ključnih pravosudnih reformi stagnira. Odlučna politička posvećenost potrebna za deblokiranje važnih segmenata tih reformi još uvijek je neriješena, a brojna imenovanja u pravosuđu su blokirana u parlamentu zbog nemogućnosti da se obezbijedi kvalifikovana većina.


Izvor: B92, 11.Jul.2020, 10:35\nSan Francisko -- Vrednost imovine Ilona Maska u petak je prerasla imovinu Vorena Bafeta te je izvršni direktor Tesle postao sedma najbogatija osoba na svetu.\nMaskovo bogatstvo u petak je naraslo za 6.07 milijarde dolara, objavio je Bloomberg News, nakon rasta deonica od 10.8 posto tog proizvođača električnih automobila.\nVrednost Bafetove imovine je smanjena ranije ove nedelje kad je u humanitarne svrhe donirao približno 2.9 milijardi dolara vrednih deonica konglomerata Berkšir Hatavej za četiri humanitarne organizacije i fondaciju Bila i Melinde Gejts, prenosi SEEbiz.\nTo je poslednji, ali ne i najveći doprinos u sklopu njegovog plana da razdeli svoje bogatstvo. Osnivač Amazona Džef Bezos najbogatiji...\nRadio 021: Ilon Mask pretekao Vorena Bafeta na listi najbogatijih ljudi sveta\nIzvor: Capital.ba, 11.Jul.2020\nNJUJORK – Izvršni direktor „Tesla motorsa“ Ilon Mask pretekao je Vorena Bafeta na Blumbergovoj listi najbogatijih ljudi i tako dospio na sedmo mjesto. Maskovo bogatstvo je poraslo za šest milijardi dolara juče, navodi Blumberg. Vrijednost „Teslinih“ akcija porasla je za 10,8 odsto na 1.544...


Društvo i ekonomija: Devizne reserve NBS i dalje u padu - BalkaniYUm.TV '); } //]]>\nDevizne reserve NBS i dalje u padu\nDevizne rezerve Narodne banke Srbije (NBS) na kraju maja su iznosile 10,96 milijardi evra, što je oko 200 miliona evra manje nego mesec dana ranije, objavila je danas centralna banka.\nKako se navodi u saopštenju, te devizne rezerve obezbeđuje pokrivenost novčane mase (M1) od 381 odsto i pokrivenost oko osam meseci uvoza robe i usluga.\nNeto devizne rezerve, odnosno rezerve umanjene za devizna sredstva banaka po osnovu obavezne rezerve i za novac povučen od Međunarodnog monetarnog fonda (MMF), bile su na kraju maja 7,2 milijarde evra.\nKako navodi NBS, najveći odliv iz deviznih rezervi u maju bio je po osnovu isplate stare devizne štednje u iznosu od 144,4 miliona evra.\nZa otplatu duga MMF-u u maju je otišlo 101,6 miliona evra, za plaćanje obaveza inostranim kreditorima 32,7 miliona evra, dok je za povlačenje više izdvojene devizne obavezne rezerve banaka u neto\niznosu od 23,6 miliona evra.\nNajveći devizni prilivi u maju bio je od prodaje hartija od vrednosti Republike Srbije denominovanih u evrima na domaćem finansijskom tržištu za 50,3 miliona evra i po osnovu korišćenja kredita i donacija u ukupnom iznosu od 26,3 miliona evra, navodi se u saopstenju.\nMajski obim trgovine devizama na međubankarskom deviznom tržištu bio je 686,9 miliona evra i bio je za 121,7 miliona evra manji nego u prethodnom mesecu. Za prvih pet meseci ove godine u međubankarskoj\ntrgovini realizovano je ukupno 4,13 milijardi evra.\nDinar je u maju nominalno oslabio prema evru za jedan odsto, a Narodna banka je, da bi ublažila prekomerne dnevne oscilacije kursa, intervenisala početkom maja kupovinom 10 miliona evra na međubankarskom deviznom tržištu, dok je krajem tog meseca prodala 35 miliona evra.


DJB: Neozbiljan finansijski plan Agencije za energetiku za 2016 – Balkanekspresrb.rs\nIz finansijskog izveštaja Agencije za energetiku, koji je prošlog četvrtka predstavljen članovima Odbora za finansije Skupštine Srbije, saznali smo da su zaposleni iz Agencije prelazili u javna preduzeća kao što su Srbijagas, EPS, Transnafta ili EMS, koja su do juče kontrolisali\nFINANSIJSKI plan Agencije za energetiku za 2016.g. je zahvaljujući vladajućoj većini, izglasan iako ne sadrži ni osnove podatke potrebne za ocenu njegove opravdanosti.\nSaša Radulović je na sednici Odbora za finansije zatražio da se rad Odbora uozbilji i da se zaustavi praksa da se saglasnost na finansijske izveštaje daje na osnovu nepotpunih podataka.\nFinansijski plan Agencije za energetiku za 2016.g. ne sadrži nikakvo obrazloženje za povećanje broja zaposlenih za 13 novih, sa 38 na 51, što je povećanje od preko 30 posto. Takođe, nije dostavljen izveštaj o tome zašto Agencija traži 9,5 miliona dinara za konsultantske usluge, od koga i kakvi se efekti tog savetovanja očekuju.\nOdbor je odobrio finansijski plan Agencije iako je jasno da Agencija plaća zakup poslovnog prostora od oko 12.000 evra mesečno. Bilo je potrebno preko 2 sata rasprave da bi lider DJB uspeo da tek u šestom obraćanju od direktora Agencije dobije podatak da se radi o oko 800-1000 kvadrata, što znači da ova Agencija zakup plaća po 12 do 15 evra po kvadratu, a cene na tržištu se kreću oko 8 evra po kvadratu.\nPosebno zabrinjava činjenica da zaposleni iz Agencije za energetiku prelaze iz ovog regulatornog tela u preduzeća koja su predmet kontrole Agencije i time direktno upadaju u sukob interesa.\nIz finansijskog izveštaja Agencije za energetiku, koji je prošlog četvrtka predstavljen članovima Odbora za finansije Skupštine Srbije, saznali smo da su zaposleni iz Agencije prelazili u javna preduzeća kao što su Srbijagas, EPS, Transnafta ili EMS, koja su do juče kontrolisali.\nOvakva praksa proizvodi jasan sukob interesa i pokret Dosta je bilo će pokrenuti izmene zakonskih odredbi koje su to do sada omogućavale.♦\nTagsDosta je bilo Odbor za finansije Saša Radulović\nPeru: Pao Zoran Jakšić vođa kriminalne grupe “Amerika”


POTVRĐENA OPTUŽNICA U PREDMETU ALMIR HADŽIAHMETOVIĆ I DRUGI ZA KRIMINAL | Hayat.ba\nPOTVRĐENA OPTUŽNICA U PREDMETU ALMIR HADŽIAHMETOVIĆ I DRUGI ZA KRIMINAL\nSud Bosne i Hercegovine potvrdio je optužnicu u predmetu Almir Hadžiahmetović i drugi, kojom se akteri tog slučaja terete za organizirani kriminal.\nOptužnica Almira Hadžiahmetovića tereti za organizirani kriminal u vezi s krivičnim djelom međunarodno navođenje na prostituciju, a za što su optuženi i Ermin Šakala, Alen Hodžić, Abdulah Međić i Almir Grgić, ali po drugom zakonskom osnovu.\nKako se u optužnici navodi, Hadžiahmetović je rukovodio grupom za organizirani kriminal, koja je postojala od januara 2015. do novembra 2016. godine, a čiji članovi su bili optuženi – Abdulah Međić, Ermin Šakala, Alen Hodžić i malodobni H. A. (protiv kojeg se vodi postupak pred Općinskim sudom u Velikoj Kladuši), a kasnije i optuženi Almir Grgić.\nGrupa je djelovala sporazumno i zajednički tako što je navodila i podsticala djevojke na pružanje seksualnih usluga u državama čije državljanke nisu bile, obećavajući im dobru zaradu, osiguran odlazak u strane zemlje kao i klijente, javlja Fena.\nOptuženi Almir Hadžiahmetović je od zarade koje su djevojke ostvarile pružanjem seksualnih usluga u SR Njemačkoj i Austriji, ostvario zaradu u iznosu od najmanje 154.858,99 KM, a članovi grupe Ermin Šakala, Alen Hodžić, Abdulah Međić i Almir Grgić ostvarili su zaradu u tačno neutvrđenom iznosu, navedeno je u optužnici, saopćeno je iz Suda BiH.


Ćosić: Značajan povratak na mapu regionalnih skupova - FILTER\nĆosić: Značajan povratak na mapu regionalnih skupova\nPredsjednik Saveza opština i gradova Republike Srpske Ljubiša Ćosić istakao je da je veoma značajno da se nakon dvije godine pauze izazvane virusom korona “Jahorina ekonomski forum” vraća na mapu, ne samo foruma u Republici Srpskoj, nego i regionalnih.\nĆosić je tokom panela “Konkurentnost lokalnih zajednica” rekao da gradovi i opštine moraju da budu u mogućnosti da učine dostupnim direktan i indirektan sistem podrške privrednimm subjektima, te kao dobar primjer naveo Istočno Sarajevo jer se svih šest opština u njegovom sastvu i sam grad trude da budu dostupni investitoru.\nPrema njegovim riječima, drugi faktor su prirodni resursi, a u Istočnom Sarajevu turizam i drvna industrija su najvažniji.\n“Vidimo kako je u inesticionom smislu eksplodirala Jahorina zbog dobre saradnje sa Vladom Republike Srpske i onogo što rade lokalne zajednice”, istakao je Ćosić i dodao da je tu i drvna industrija gdje ima prostora za napredak, jer se mora podići stepen finalizacije.\nOn je napomenuo da ima prostora za napredak i u metalskoj industriji i trgovini i uslugama.\nĆosić, koji je i gradonačelnik Istočnog Sarajeva, kaže da ovaj grad može biti primjer za cijelu Republiku Srpsku, imajući u vidu da je uz Banjaluku, jedini grad koji ima pozitivna demografska kretanja.\n“Bez demografije, bez radne snage, teško da ćete dobiti bilo kog stranog investitora”, rekao je on i dodao da su važne i javne investicije bez kojih nema ništa.\nPredsjednik Privredne komore Pirota Dragan Kostić rekao je na panelu da smatra da je pravi momenat za slobodne zone u Republici Srpskoj, gdje postoje idealni uslovi za to.\n“Ovdje su veliki potencijali za stvaranje slobodnih zona između Republike Srpske i Srbije, kao i Republike Srpske i Hrvatske”, naveo je on i dodao da bi to trebalo da budu savremeni industrijski parkovi i specijalne ekonomske zone.\nKostić smatra da osnivanje slobodnih zona u Republici Srpskoj može znatno da doprinese privlačenju stranih investicija.\n“Svaka slobodna zona zavisi od mjesta izgradnje, namjene, a za to najprije treba izgraditi infrastrukturu i pružiti pogodnosti za investitore, što bi trebalo da urade lokalne i republičke vlasti”, rekao je on i dodao da suština novog razvoja slobodnih zona u Republici Srpskoj jeste da one treba da budu konkurentne u odnosu na okruženje.\nKostić je naveo da u svijetu postoji više od 10.000 slobodnih zona, u EU 81, ali EU novom ekonomskom politikom ohrabruje izgradnju slobodnih zona u Evropi.\nGradonačelnik Niša Dragana Sotirovski naglasila je da oni nastoje da budu konkurentni kako bi privukli što više stranih investicija, te da su za ulaganja u Nišu zainteresovani i strani i domaći investitori.\nGradonačelnik Gradiške Zoran Adžić istakao je da Gradiška ima geostratešku poziciju, da je gradska administracija u funkciji građana i privrednika, a da bez strategije nema ni razvoja.\nAdžić je naglasio da su najveći magnet za privlačenje investicija poslovne zone, skraćene procedure, infrastrukturna opremljenost i da se da prilika mladim ljudima.\nOn je istakao da je u Gradišci u toku 16 međunarodnih projekata, a da je jedan od osnovnih razloga za uspjeh uvođenje novih zanimanja u srednjim školama, kako bi investitori imali školovanu i obučenu radnu snagu.\nGradonačlnik Preveza u Grčkoj Nikolas Sotirovski naglasio je da je kod njih najrazvijeniji turizam, uzgajanje životinja, ribolov i poljoprivreda.\nOn je naglasio da je za bolju konkuretnost lokalnih zajednica potrebna velika podrška, usklađivanje poslovanja, kreiranje vještina i digitalna transformacija putem novih tehnologija.\n“Jahorina ekonomski forum” održava se pod pokroviteljstvom predsjednika Republike Srpske Željke Cvijanović i uz pomoć Vlade Srpske i Savjeta ministara, a okuplja više od 400 učesnika iz desetak evropskih zemalja.\nPrethodna U Istočnom Sarajevu sutra obilježavanje 30 godina od formiranja Vojske Republike Srpske\nSledeća Sastanak načelnika Božovića sa direktorima osnovnih škola


Tačno prije godinu radna grupa koju je formirao Upravni odbor Uprave za indirektno oporezivanje BiH sačinila je nacrt izmjena Zakona o akcizama BiH kojim se predlaže uvođenje moratorija na povećanja akciza na cigarete u naredne tri godine, dakle 2019., 2020.,2021. godine.Očekivalo se da u što skorijem roku, nakon zvaničnog usvajanja na sjednici Upravnog odbora UIO zakonske izmjene budu proslijeđene Vijeću ministara BiH na usvajanje, a potom i u Parlament BiH radi davanja konačnog zelenog svjetla.\nDok političke elite otezaju sa implementiranjem izbornih rezultata u Parlamentu BiH prolongirajući, te dok se, čak šest mjeseci od izbora, čeka usvajanje prvih zakona na državnom nivou, u BiH se, u međuvremenu, svaka druga kupljena cigareta može smatrati ilegalnom! Švercane cigarete dostupne su čak i u legalnim prodavnicama, a na ilegalnom tržištu pojavilo se preko 100 vrsta nelegalnih proizvoda.\n← Moguće promjene u Vladi FBiH: Osniva se novo ministarstvo, pojedina će biti “prepakovana”\nServisne informacije za subotu, 27.04.2019.godine →\n03/10/2017 Mirza Musanovic\t0


Premijer privremenih prištinskih institucija, Ramuš Haradinaj, izjavio je juče da će akcija organizovanog vraćanja građana Kosova sa ratišta Bliskog istoka biti nastavljena, te da se u zonama konflikata, kako je rekao, nalazi još mali broj njih.\nPozivajući se bezbednosne izvore, "Expres" piše da je u zonama konflikata ostalo 30 boraca, 49 žena i osmoro dece. Prema istim izvorima, oni se nalaze u oblastima gde je trenutna situacija veoma opasna, ali da su prištinske institucije sa nekima od njih, ipak, u kontaktu. Preostalih 30 boraca s Kosova na ratištima Sirije i Iraka se, kako se navodi, smatraju visokorizičnim.\nTrenutno, konstatuje list, na ratištima Bliskog istoka se nalazi 87 osoba s Kosova za koje se ne zna kada će biti vraćeni, ali je to u planu. Nema, međutim, konkretnog plana za njihov povratak, piše list, upravo zbog toga što se oni nalaze u veoma opasnim zonama, pa je komunikacija i mogućnost konkretizacije plana povratka problematično.\nVRAĆENE IZ SIRIJE Za 27 osumnjičenih za članstvo u TERORISTIČKIM GRUPAMA Kosovo traži mesec dana pritvora\nKrajem prošle sedmice prištinske institucije su vratile ukupno 110 osoba, pretežno žena, sa ratišta u Siriji i Iraku. Oni su, dodaje se, znali za akciju povratka i bili su jedinstveni da žele da se vrate Kosovo. Čekajući organizovani pvratak oni su vreme proveli u jednom od kampova koji su pod kontrolom Kurda. Među njima su samo četvorica boraca i oni se sada navodno suočavaju sa lokalnom pravdom.\n"Mi u ovom trenutku nemamo ništa konkretno za poratak preostale grupe", rekao je neimenovani izvor za "Expres".\nNavodi se da je jedna od žena koje su se vratile iz Sirije na Kosovo izjavila da je njen muž u ratnoj zoni, ali da je u stalnom kontaktu sa prištinskim institucijama i da se njegov povratak očekuje uskoro. Mera jednomesečnog kućnog pritvora zatražena je i za, za sada, ukupno 27 žena povratnica.\nPrema informacijama Expresa, od 2012. godine veliki broj osoba s Kosova otišlo je da ratuje u Siriju i Irak, gde su se priključili terorističkim organizacijama i ISIS-u, od kojih su neki zauzeli i vodeće pozicije. Mnogi od njih su ubijeni, a veruje se da ih je više od 300.\nEMINA RADILA KAO MEDICINSKA SESTRA, POGINULA SA ČETVORO DECE Žena islamiste iz Novog Pazara i njihova deca nastradali pod bombama u Siriji\nDRAMA KOD ISTOKA Dva zatvorenika pobegla iz zatvora\nOsnovni sud u Prištini raspisao je poternicu protiv četvorice bivših kosovskih policajaca srpske nacionalnosti zbog navodnog krijumčarenja robe, objavio je Zeri, a prenosi Kosovo online.


O temi „Upis učenika u prve razrede srednjih škola za školsku 2021/2022. godinu“ Ministarstvo za obrazovanje mlade, nauku, kulturu i sport održat će sutra javnu raspravu na koju se pozivaju svi zainteresovani da uzmu učešće kako bi dali svoje primjedbe i sugestije na prijedlog zanimanja koje su dostavile škole. Javna rasprava održat će se u Sali Skupštine BPK Goražde sa početkom u 14:00 sati.\nPrema riječima ministra Armana Bešlije, Ministarstvo za obrazovanje, mlade, nauku, kulturu i sport BPK Goražde je već obavilo konsultacije sa školskim odborima srednjih škola i tripatitnim Savjetodavnim vijećem za upis učenika o zanimanjima koja su predložena.\n„Prijedlog MSŠ „Enver Pozderović je da se u ovoj školskoj godini formiraju dva razreda gimnazije, jedan poljoprivredne, STŠ „Hasib Hadžović“ je predložila zanimanja mašinske, hemijske i građevinske struke, dok je STŠ „Džemal Bijedić“ predložila da se formiraju odjeljenja za zanimanje krojač, mehatroničar tehničar i mehaničar zavarivač“. To su zanimanja koja su dostavile škole, a s obzirom da smo imali dosta primjedbi i sugestija od strane roditelja, iz tog razloga pozivamo ih da se uključe u diskusiju na javnoj raspravi kako bi Ministarstvo prijedlog dostavilo prema Vladi na usvajanje koja će i utvrditi konačnu odluku“-kazao je ministar za obrzaovanje, mlade, nauku, kulturu i sport BPK Goražde Arman Bešlija.


Merkel najavila koalicionu vladu - Impuls\nObjavljeno: Ponedjeljak, 25 Septembar 2017 09:00\nNjemački kancelar Angela Merkel najavila je formiranje koalicione vlade poslije pobjede na izborima, iako je pozicija njenih konzervativaca oslabljena.\n“Naravno da smo se nadali malo boljem rezultatu. Mi smo najjača stranka. Imamo mandat za izgradnju sljedeće vlade i ne može postojati vladajuća koalicija protiv nas”, rekla je Merkelova poslije izbora.\nNjen konzervativni blok osvojio je 32,9 odsto glasova, dok je na izborima 2013. godine imao 41,5 odsto glasova. Dvije godine nakon što je Merkelova dozvolila da u zemlju uđe više od milion migranata, antiimigrantska Alternativa za NJemačku /AFD/ ulazi u parlament sa osvojenih 13 odsto glasova.\nNjemačka Hrišćansko-demokratska stranka ostvarila je najslabiji rezultat od 1949. godine, a glavni rivali iz Socijal-demokratske stranke dobili su najmanju podršku od 1933. godine.\nMerkelova je rekla da ona ima mandat za formiranje vlasti, a da bi to postigla moraće da pravi koaliciju sa liberalnom Strankom slobodnih demokrata i Strankom zelenih.\nEvro je oslabio za 0,4 odsto u jutarnjoj trgovini na berzama u Aziji kada je postalo jasno da će Merkelova morati da pravi nezgodnu koaliciju.\nProces stvaranja nove vladajuće većine u NJemačkoj mogao bi da potraje mjesecima, pošto konzervativci još nisu sarađivali sa ovim partijama na nacionalnom nivou.\nLider Socijal-demokrata Martin Šulc, čija je stranka dobila samo 20,6 odsto glasova, rekao je da odbija da se pridruži koaliciji i da će, umjesto toga, ova partija biti glavna opozicija.\nGlavni urednik nedjeljnika “Cajt” Jozef Jofe ocijenio je da ovi izbori predstavljaju “tektonski potres u njemačkoj politici” i da će trostrana koalicija koju Merkelova najavljuje biti “veoma nestabilna”.\nVodeći kanditat AFD Aleksander Gauland rekao je da će njegova partija “loviti” novu vlast, ko god je bude činio.\n“Preuzećemo ponovo svoju zemlju i svoj narod”, rekao je lider ove stranke.\nVelika grupa demonstranata okupila se ispred sjedišta AFD-a u Berlinu poslije izbora, a policija je saopštila je uhapsila nekoliko ljudi.\nEvropski jevrejski kongres saopštio je da je uznemiren zbog uspjeha AFD-a.\n“Vjerujemo da će centrističke stranke u Bundestagu osigurati da AFD nema predstavnike u budućoj vladajućoj koaliciji”, navodi se u saopštenju ove organizacije.\nAFD navodi da imigracija ugrožava njemačku kulturu, ali demantuje da je rasistička. Jedan od lidera ove stranke Jerg Mojtern izjavio je da stranka “neće tolerisati ksenofobiju i rasizam”.\nProtesti nakon izbora u Njemačkoj\nStotine demonstranata protestovalo je sinoć u više gradova u Njemačkoj protiv ulaska desničarske, nacionalističke partije Alternativa za Njemačku (AfD) u njemački parlament.\nDemonstranti u Berlinu su se okupili ispred kluba u kome članovi AfD-a slave osvajanje trećeg mjesta na izborima.\nOkupljeni su uzvikivali “Cijeli Berlin mrzi AfD”, “Nacističke svinje” i druge slogane. Nekoliko demonstranata je flašama gađalo policajce koji ih sprečavaju da se približe zgradi.\nProtesti protiv krajnjih desničara održani su prethodno i na berlinskom Aleksandar placu.\nProtesta je bilo i u Kelnu, Frankufrtu, Hamburgu, Minehnu i Diseldorfu. Prema podacima policije, u centru Kelna na prijavljenom skupu okupilo se oko 400 ljudi, dok je u Frankfurtu njih oko 300 izašlo na ulice, prenose nemački mediji.\nDemohrišćanska partija Merkelove je, prema tim rezultatima, osvojila 32,5 – 33,5 odsto glasova, dok je Socijaldemokratska partija daleko iza, na drugom mjestu, sa osvojenih oko 20-21 odsto glasova, javlili su ARD i ZDF.\nŠulc optužuje Merkel\nDojučerašnji koalicioni partneri, lideri CDU i SPD Angela Merkel i Martin Šulc razmijenili su u televizijskoj debati samo nekoliko sati po zatvaranju birališta u Njemačkoj oštre riječi zbog izbornih rezultata.\nU debati na ARD televiziji, osim Merkelove i Šulca, učestvovali su i lideri svih vodećih parlamentarnih stranaka.\n“Živimo u turbulentnim vremenima, to znamo. Zato apelujem na sve da preuzmu odgovornost”, rekla je Merkel,\nSa druge strane, Šulc je optužio Merkelovu da je vodila “skandaloznu” kampanju uz izbjegavanje debate i stvorila “vakuum” koji je popunila desničarska Alternativa za Nemačku.\nOkrenuvši se liderima liberala i Zelenih, vjerovatno budućim koalicionim partnerima demohrišćana Angele Merkel, Šulc je rekao: “Da bi zadržala kancelarsko mjesto, gospođa Merkel će učiniti sve ustupke”.


Rojters: „Poziv na buđenje“ Angeli Merkel posle izbora\nKritičari nemačke kancelarke Angele Merkel zbog njene politike otvorenih vrata prema izbeglicama pozvali su je da promeni kurs posle izbora u tri pokrajine, na kojima su njeni konzervativci kažnjeni, a antiimigrantska stranka ostvarila dobar rezultat, prenosi Rojters.\nMerkelina Hrišćansko-demokratska stranka (CDU) izgubila je podršku u Baden-Viretembergu, Rajnhald-Palatinateu i istočnoj pokrajini Saksonija-Anhalt. To je bilo prvo glasanje na kojem su građani mogli da ocene njenu politiku prema migrantima.\nDesničarska Alternativa za Nemačku (AFD), koja se protivi primanju migranata, dobila je četvrtinu glasova u Saksoniji-Anhalt i postala druga najveća stranka u toj pokrajini, a ostvarila je dobar rezultat i u ostale dve pokrajine.\n"Poziv na buđenje" je naslov na prvoj strani današnjeg izdanja lista "Hanadelsblat", sa karikaturom Merkelove koja jedva drži tegove u bojama nemačke zastave.\n"Nastavak istim putem više nije opcija", piše u uredničkom komentaru ovog poslovnog dnevnika.\nAndreas Šojer, generalni sekretar Hrišćansko-socijalne unije (CSU) iz Bavarske, sestrinske partije Merkeline CDU, rekao je da Nemačka treba da pronađe brza i efikasna rešenja za ograničavanje priliva migranata.\nNemačka je do sada primila oko 1,1 miliona izbjeglica i migranata iz zemlja zahvaćenih ratovima na Bliskom istoku i siromašnih država iz Azije i severne Afrike.


Preminulo 14 osoba od virusa korona u Srpskoj, zaraženo još 98 | Trebinje Live\nU Republici Srpskoj testirano je još 596 uzoraka, a potvrđeno je novih 98 slučajeva zaraze virusom korona dok je 14 preminulo, rekao je na pres - konferenciji direktor Instituta za javno zdravstvo Republike Srpske Branislav Zeljković.\n"Epidemiološka situacija je i dalje nepovoljna. Građani su već navikli na mjere koje su na snazi već duži vremenski period", rekao je Zeljković.\nBranislav Zeljković je rekao da bi javna nabavka ruske vakcine trebala biti gotova krajem sljedeće sedmice, a edukacija medicinskog osoblja koje će raditi vakcinaciju počinje u februaru.\nDirektor Instituta za javno zdravstvo RS pojašnjava da je plan vakcinacije širok dokument koji zahvata više segmenata te da će u narednom periodu biti predstavljeni neki od segmenata.\n"Danas smo dostavili informacije Ministarstvu zdravlja i socijalne zaštite za dodatnih 50.000 ruskih i 80.000 kineskih vakcina", rekao je Zeljković i dodao da je proces javne nabavke za rusku vakcinu priveden kraju, a za očekivati je da će u RS putem Kovaks mehanizma prvo stići Pfiezerova vakcina.\nZeljković kaže da postoji plan i za prijavljivanje za vakcinisanje. "Postoje dva modela jedan putem call centra a drugi putem interneta", precizirao je.


Najbolji portugizer sveta 2014. godine - vino.rs\nportugizer, Mačkov podrum, Vinarija Kiš,\nOvo je drugo takvo takmičenje po redu koje organizuje magazin Pécsi Borozó na čijem čelu se nalazi Zoltán Győrffy, a svoju ideju realizovao je delom uz pomoć države i grada Pečuja. Na ocenjivanju završenom 26. aprila prisutna su bila vina iz šest država: Slovačke, Slovenije, Hrvatske, Rumunije, Srbije i Mađarske. Od sedamdesetak uzoraka, najveći broj je naravno bio iz zemlje domaćina, gde je ova sorta izuzetno popularna.\nVina su podeljena u tri kategorije, mladi portugizer, vintažni portugizer i cuvee, ili kupažne varijante. Međunarodni žiri u kome je bilo Španaca, Nemaca, Poljaka, Hrvata, Slovenaca i Mađarske, dok je Srbiju predstavljao Igor Luković.\nOvo takmičenje je dokaz više da se u našoj zemlji, pogotovo iz Sremskih Karlovaca, širi interesovanje za portugizerom, a kvalitet neprestano raste, pogotovo ako se zna da je vinarija Mačkov podrum prošle godine osvojila srebrnu medalju za svoje vino.\nŠampioni Portugieser Du Monde 2014 su:\n* Kategorija mladih portugizera (2013) - austrijska vinarija Weingut Weinfried sa vinom Granat Portugieser 2013\n* Kategorija vintažnih portugizera (2012 i stariji) - vinarija Terra Parna iz Slovačke sa vinom Modry Portugal 2010\n* Kategorija kupaža- mađarski predstavnik Tiffan's Pinceszete sa vinom Regimodi Cuvee 2012


Zaharova: Stavljanjem Češke na spisak neprijateljskih zemalja Rusija naziva stvari svojim imenom - 31.05.2021, Sputnik Srbija\nProterivanje ruskih diplomata od strane čeških vlasti u suprotnosti je sa Bečkom konvencijom o diplomatskim odnosima i stavljanjem Češke na spisak neprijateljskih... 31.05.2021, Sputnik Srbija\nRanije je Ministarstvo spoljnih poslova Češke objavilo saopštenje u kome se ruske vlasti pozivaju da prestanu da koriste za nju izraz „neprijateljska država“. U dokumentu se navode i reči ministra spoljnih poslova zemlje Jakuba Kulganeka, koji je izjavio da Prag smatra da su koraci ka stvaranju spiska neprijateljskih zemalja u suprotnosti sa Bečkom konvenciji o diplomatskim odnosima.Vlada Rusije utvrdila je 14. maja spisak neprijateljskih zemalja na kojem su se našle Sjedinjene Američke Države i Češka. Rusko-češki odnosi naglo su se pogoršali posle 17. aprila kada su češke vlasti optužile ruske obaveštajne službe za organizaciju eksplozije u Vrbjeticama 2014. godine u kojoj su poginule dve osobe. Moskva je tvrdnje nazvala nečuvenim i neosnovanim.Prag je posle toga proterao 18 zaposlenih u ruskoj ambasadi. Kao odgovor na to, rusko Ministarstvo spoljnih poslova proglasilo je 20 čeških diplomata za persone non grata. Kremlj je naveo da je incident u velikoj meri naštetio odnosima dveju država.Pročitajte još:\n21:49 31.05.2021 (Osveženo: 01:14 26.08.2021)


Ljudi gledaju TV program i izveštaj o severnokorejskom probnom lansiranju rakete u Seulu, Južna Koreja, 15. septembra 2021.\nLansiranje u sredu drugo je koje je Severna Koreja izvela za manje od sedmicu dana, čime povećava pritisak na Sjedinjene Države zbog zastoja u pregovorima o nuklearnom oružju.\nVežba, u kojoj je učestvovao Severnokorejski železnički pokretni raketni puk, deo je širih napora da se zemlji omogući da izvrši "intenzivan udarac pretećim snagama na mnogim mestima u isto vreme", navodi Korejska centralna novinska agencija (KCNA).\nLansiranje sa vozova daje Severnoj Koreji još jednu mogućnost za lansiranje i zaštitu svog brzorastućeg raketnog arsenala.\nSeverna Koreja snažno nastoji da razvije više načina za lansiranje projektila, bilo sa mora, puteva ili sada sa železnice. Analitičari kažu da je strategija s više ciljeva zamišljena da oteža američkim i drugim obaveštajnim agencijama preaćenje, predviđanje i otkrivanje severnokorejskih lansiranja.\n"Oni pokušavaju sve što im padne na pamet", rekao je za Glas Amerike Džošua Polak, istraživač iz Centra za neširenje proliferacije Džejms Martin.\nSeverna Koreja vršila je probna lansiranja raketa dugog dometa za koje je koristila drumske pokretne lansere, koji više nose element iznenađenja nego lansiranja iz njenih formalnih lansirnih objekata.\nSever je takođe predstavio niz balističkih projektila lansiranih iz podmornica. Iako trenutno nema podmornicu sposobnu da nosi takve projektile, Pjongjang je 2019. ponudio prvi pogled na ono što se činilo da je takvo plovilo u izgradnji.\nStrategija Severne Koreje\nČini se da Severna Koreja sa svojim najnovijim sistemom lansiranja sa vozova traži relativno jeftin i pouzdan način za brz transport malog broja projektila na načine koje je teško otkriti, rekao je Adam Maunt, viši saradnik u Federaciji američkih naučnika .\n"Rusija je to učinila. SAD su to razmotrile. To ima mnogo smisla za Severnu Koreju", napisao je Maunt u prvom u seriji tvitova na tu temu:\nTakva strategija, međutim, ima nedostatke. Železnički sistem Severne Koreje je relativno mali, star i u lošem stanju.\n"U krizi, američki obaveštajci moći će pomno da nadziru ovu železničku mrežu kako bi utvrdili njen status, zacrtali kretanje vozova i pokušali da razlikuju vozove s mamcima i one koji su nuklearno naoružani", rekao je Mount.\nSlična ograničenja postoje i kod drugih sistema lansiranja Severne Koreje.\nMnogi severnokorejski drumski pokretni lanseri su masivni, sa čak 11 osovina, odnosno 22 točka. Zbog toga je težak za manervisanje, posebno na putevima u Severnoj Koreji, od kojih su mnogi u lošem stanju.\nDok bi balističke rakete lansirane sa podmornica Severnoj Koreji pružile nepredvidive nove mogućnosti, neki analitičari kažu da je pretnja preuveličana. To je delimično zato što Severna Koreja očigledno tek treba da završi izgradnju, a onda tek raspoređivanje, podmornice sposobne da ispali rakete. Brodovi koji se grade, kažu neki analitičari, izgledaju zastarelo.\nIako svaki sistem lansiranja ima svoje ranjivosti, analitičari kažu da pristup Severa izgleda opasnije kada se posmatra u celini.\nDiverzifikovanjem svojih lansirnih sistema, Severna Koreja "komplikuje zahteve za konačnim brojem američkih senzora", rekao je Maunt.\nNije jasno da li će i kada Severna Koreja rasporediti svoje nove lansirne sisteme, poput podmornice s balističkim raketama ili sistema za lansiranje na vozovima. Međutim, možda će je to učiniti više motivisanom, dok Južna Koreja nastavlja s otkrivanjem novog oružja.\nU sredu - istog dana kada je Sever lansirao balističku raketu - Južna Koreja je saopštila da je izvršila svoje prvo podvodno testiranje lansiranja balističke rakete iz podmornice. Ovaj test čini Južnu Koreju tek sedmom zemljom koja je izgradila takvo oružje.\nJužnokorejski predsednik Mun Đae In, koji je posmatrao lansiranje, rekao je da poboljšane raketne sposobnosti njegove zemlje mogu biti "siguran faktor odvraćanja od provokacije Severne Koreje".\nKim Io Jong, politički moćna sestra severnokorejskog lidera Kim Džong Una, osudila je Munove izjave. Severnokorejsko lansiranje, insistirala je, nije "provokacija", već "deo normalne i samoodbrambene akcije".\nSeverna Koreja je više puta navela nagomilavanje južnokorejske vojske, kao i prisustvo američkih trupa, kao opravdanje za napredak sopstvenog naoružanja.


Šaip Kamberi dobio najviše glasova u Bujanovcu, Šćiprim Arifi u Preševu - JuGmedia\nŠaip Kamberi dobio najviše glasova u Bujanovcu, Šćiprim Arifi u Preševu\nPartija demokratskog delovanja (PDD) Šaipa Kamberija pobedila je u Bujanovcu, a Alternativa za promene Šćiprima Arifija osvojila je najviše glasova u Preševu pri izlaznosti od oko 40 odsto na izborima za nacionalne savete nacionalnih manjina koji su održani u nedelju u Srbiji.\nPrema nezvaničnim informacijama, koje su potvrđene iz oba izborna tabora, PDD predsednika opštine Bujanovac Šaipa Kamberija je u Bujanovcu osvojila 2.919 glasova, Demokratska partija (DP) Nagipa Arifija 2.125, a Alternativa za promene Šćiprima Arifija 1.117glasova.\nGlasalo je oko 6.300 birača\nU Preševu je AP dobio 2.600, PDD 1.600, koliko i Demokratska partija Albanaca (DPA) Ragmija Mustafe, Sami Salihu osvojio je 1.600, a DP 76 glasova.\nPrema prvim postizbornim kalkulacijama, pri ovakvim rezultatima, većinu u budućem Nacionalnom savetu Albanaca (NSA) mogli bi da naprave PDD i DPA, stranke koje su i pre izbora najavile koaliciju, ali i liste dvojice Arifija, Šćiprima i Nagipa, uz podršku Samija Salihua iz preševskog Pokreta za reforme.\nU poseban birački spisak u ove dve opštine upisano je 34.469 Albanaca, od čega 16.395 u Bujanovcu i 18.074 u Preševu.\nNacionalni savet Albanaca ima 15 članova koji će biti izabrani po proporcionalnom sistemu.\nMuharem Salihu odneo pobedu u Medveđi\nRahim Salihi, šef kabineta predsednika opštine Bujanovac Šaipa Kamberija, nosioca liste PDD na izborima za Nacionalni savet Albanaca (NSA), na Fejsbuku je proglasio izbornu pobedu svoje stranke\nRepublička izborna komisija (RIK) saopštila je da je izborni dan, u kome je osamnaest nacionalnih manjina biralo svoje predstavnike u nacionalnim savetima, protekao bez uočenih nepravilnosti.\nRok za utvrđivanje rezultata i objavlјivanje izveštaja je 96 sati od zatvaranja birališta, tj. 8. novembar u 20 časova.\nNeposredni izbori za članove nacionalnih saveta nacionalnih manjina održani su na 926 biračkih mesta, na kojima je moglo da glasa 467.545 birača, upisanih u posebne biračke spiskove.\nPostoji video snimak prebijanja funkcionera Narodne stranke?\nZaharijev prvi na izborima za Nacionalni savet Bugara\nUklanja se neuslovni objekat u Bogojevcu\nNakon utvrđivanja stanja na terenu od strane nadležnih službi, pokrenut je postupak uklanjanja objekta nekadašnjeg Doma kulture u Mesnoj zajednici…\nMiloš Ilić: Moguće je da ću biti direktor „Toplane“\nOdbornik i od nedavno član vladajuće Srpske Napredne stranke (SNS) Miloš Ilić iz Leskovca najverovatnije će biti izabran za v.d. direktora Gradskog…